text:
NDZIMA YA VUTSEVU
U Phofulele Xikwembu Leswi Nga eMbilwini Yakwe Hi Xikhongelo
1, 2. (a) Ha yini Hana a nga tsakanga loko a ri karhi a lunghiselela riendzo? (b) Xana hi nga dyondza yini eka rungula ra Hana?
HANA u ringete ku phyuphyisa mianakanyo yakwe hi ku va a lunghiselela riendzo. Leyi a ku ri minkarhi yo tsakisa swinene; hikuva Elkana, nuna wakwe, a a teka ndyangu wakwe leswaku wu ya eXilo leswaku wu ya gandzela etabernakeleni lembe ni lembe. Yehovha a a tiyisekisa leswaku minkarhi yoleyo yi va leyi tsakisaka. (Hlaya Deteronoma 16:15.) Nakambe swi le rivaleni leswaku Hana a a tiphina hi ku ya eminkhubyeni yoleyo ku sukela loko a ha ri ntsongo. Kambe hi ku famba ka nkarhi swilo swi n’wi cincerile.
2 A a katekisiwile hi ku va ni nuna la n’wi rhandzaka. Kambe Elkana a a ri ni nsati un’wana. Vito rakwe a ku ri Penina naswona swi tikomba onge Penina a a tiyimisele ku xanisa Hana. Penina u vone nkarhi wolowo wo ya enkhubyeni wa lembe ni lembe wu ri nkarhi wa kahle lowu a nga ta n’wi xanisa ha wona. Hi ndlela yihi? Ripfumelo leri Hana a a ri na rona eka Yehovha ri n’wi pfune njhani leswaku a kota ku langutana ni xiyimo lexi a xi tikomba xi ri ehenhla ka matimba yakwe? Loko na wena u langutane ni swiphiqo leswi nga ku dyisiki byi rhelela, rungula leri vulavulaka hi Hana ri nga ku chavelela.
“Ha Yini Mbilu Ya Wena Yi Twa Ku Vava?”
3, 4. Hi swihi swiphiqo swimbirhi leswikulu leswi Hana a a langutane na swona, naswona ha yini ha xin’we xa swona a ku ri ntlhontlho?
3 Bibele yi boxa swiphiqo swimbirhi leswi Hana a a ri na swona. Lexi xo sungula u swi kotilenyana ku xi tiyiselela kambe lexa vumbirhi xi n’wi tsandzile. Xo sungula, nuna wakwe a a ri ni nsati un’wana naswona nkati-kulobye yoloye a a nga lavi no n’wi vona. Xa vumbirhi, a a ri mhika. Xiyimo xexo xi tikela vavasati hinkwavo lava lavaka vana; enkarhini wa Hana ni hi ku ya hi ndhavuko lowu a wu ri kona hi nkarhi wolowo, loko u ri mhika a wu dya mbitsi u xeva hi nhlomulo. Ndyangu wun’wana ni wun’wana a wu langutele leswaku vana ku va vona lava nga ta kurisa xivongo. Ku va munhu a ri mhika a swi fana ni loko a rhukaniwile.
4 Swi nga ha endleka leswaku Hana a a ta swi kota ku tiyiselela xiyimo xakwe loko a a nga karhatiwi hi Penina. Ku va Elkana a ri ni vasati vambirhi a ku nga ri xiphiqo eka Hana. Rivengo, ku holova ni nhlomulo a swi tolovelekile. Mukhuva wo teka tshengwe a wu fambisani ni nawu lowu Xikwembu xi nga wu veka entangeni wa Edeni. (Gen. 2:24) Hikwalaho ka leswi endlekeke endyangwini wa Elkana, Bibele ya swi sola ku teka tshengwe.
5. Ha yini Penina a a lava leswaku Hana a xaniseka naswona u n’wi xanise njhani?
5 Elkana a a rhandza Hana swinene. Hi ku ya hi matimu ya Xiyuda, Elkana u sungule a teka Hana ivi hi ku famba ka nkarhi a teka Penina. Leswi Penina a a ri ni mavondzo u lave tindlela to xanisa Hana. Ku va Hana a ri mhika swi endle leswaku Penina a n’wi dyisa mbitsi. Loko Penina a ya a kuma vana u ye a va ni manyunyu. Ematshan’weni yo va a n’wi twela vusiwana ni ku n’wi chavelela, Penina u lo ya a engetela ku vava loku Hana a ri na kona. Bibele yi vula leswaku Penina a a n’wi dyisa mbitsi “leswaku a n’wi pfilunganya.” (1 Sam. 1:6) Leswi a a swi endla hi xikongomelo xo twisa Hana ku vava naswona u swi kotile.
6, 7. (a) Ha yini swi nga endlekaka leswaku Hana a nga byelanga Elkana mhaka hinkwayo hambileswi a ringeteke ku n’wi chavelela? (b) Xana ku va Hana a ri mhika a swi vula leswaku Yehovha a nga n’wi tsakeli? Hlamusela. (Vona nhlamuselo ya le hansi.)
6 Swi tikomba onge Penina a a kuma nkarhi wa kahle wo xanisa Hana hi nkarhi lowu a ku tekiwa riendzo ra lembe ni lembe ro ya eku gandzeleni eXilo. Elkana a a nyika ‘vana va Penina hinkwavo va majaha ni va vanhwanyana swiavelo’ leswi va nga ta swi nyikela eka Yehovha tanihi switlhavelo. Kambe leswi Hana a a ri mhika a a kuma xiavelo xin’we ntsena. Penina a a tivona a ri la tlakukeke eka Hana lerova a n’wi monya hikwalaho ka leswi a a ri mhika, leswi swi endle leswaku Hana a rila swinene naswona a nga ha swi naveli ni swakudya. Loko Elkana a xiya leswaku Hana u ni gome naswona a nga dyi, u ringete ku n’wi chavelela a ku: “Hana, u rilela yini, ha yini u nga dyi naswona ha yini mbilu ya wena yi twa ku vava? Xana a ndzi antswi eka wena ku tlula vana va khume?”—1 Sam. 1:4-8.
7 Elkana a a swi xiya leswaku gome leri Hana a a ri na rona a ri vangiwa hileswi a a ri mhika. Hana a a swi tlangela swinene swiendlo swa rirhandzu leswi nuna wakwe a a n’wi komba swona. * Kambe Elkana a nga ma boxanga mavondzo lawa Penina a a ri na wona naswona rungula ra Bibele a ri boxi leswaku Hana u n’wi byerile nuna wakwe leswi Penina a a n’wi endla swona. Kumbexana u xiye leswaku loko o n’wi byela, sweswo a swi to nyanyisa timhaka. Xana Elkana a a ta xi tlhantlha xiphiqo lexi? Xana ku nghenelela kakwe a swi nga to endla leswaku Penina a ya a n’wi venga swinene Hana ni ku endla leswaku vana vakwe swin’we ni malandza yakwe na vona va n’wi venga? Hi hala tlhelo, a swi ta endla leswaku Hana na yena a titwa a ri xikangalafula endyangwini wakwe.
Loko a langutane ni ku kala vululami ekaya, Hana u kombele Yehovha leswaku a n’wi chavelela
8. Ha yini swi chavelela ku tsundzuka leswaku Yehovha i Xikwembu xa vululami loko u langutana ni ku nga kombisiwi vululami?
8 Ku nga khathariseki leswaku Elkana a ma tiva hinkwawo manyunyu lawa Penina a a ri na wona kumbe a nga ma tivi, Yehovha Xikwembu a ma vona. Rito rakwe ri nyikela xitsundzuxo lexinene eka munhu un’wana ni un’wana loyi a vonakaka a ri ni mavondzo ni rivengo. Hi hala tlhelo, munhu loyi a nga riki na nandzu naswona a nga ni ku rhula ku fana na Hana, a nga chaveleleka hi ku tiva leswaku Xikwembu xa vululami xi ta lulamisa timhaka hi nkarhi wa xona ni hi ndlela ya xona. (Hlaya Deteronoma 32:4.) Kumbexana Hana u swi xiyile leswaku u fanele a kombela Yehovha leswaku a n’wi pfuna.
‘A Nga Ha Tlhelanga A Vilela’
9. Xana hi nga dyondza yini eka ku tiyimisela ka Hana ku teka riendzo ro ya eXilo hambileswi a swi tiva leswi Penina a a ta swi endla?
9 Nimixo, swirho hinkwaswo swa ndyangu a swi khomekile. Un’wana ni un’wana a a lunghekela riendzo ku katsa ni vana. Riendzo ro ya eXilo a ri tekela ndyangu lowukulu tikhilomitara to tlula 30 loko wu tsemakanya hi le tintshaveni ta Efrayimi. * Loko wu famba hi milenge a wu ta heta siku rin’we kumbe mambirhi. Hana a a swi tiva leswi Penina a a ta swi endla loko va ri endleleni. Kambe leswi a swi n’wi tshikisanga ku famba. Kutani u vekele vagandzeri hinkwavo va Xikwembu xikombiso lexinene. A hi vutlhari ku pfumelela mahanyelo ya vanhu van’wana leswaku ma hi sivela ku ya emahlweni hi gandzela Xikwembu. Ku endla tano swi nga ha endla leswaku hi lahlekeriwa hi mikateko leyi a yi ta hi pfuna leswaku hi kota ku tiyisela.
10, 11. (a) Ha yini Hana a ye etabernakeleni hi ku hatlisa? (b) Xana Hana u tiphofule hi ndlela yihi hi xikhongelo eka Tata wakwe wa le tilweni?
10 Endzhaku ko va ndyangu wolowo wu hete nkarhi wo leha wu ri karhi wu tsemakanya tintshava wu tikume se wu ri ekusuhi ni le Xilo. Wu fike wu wisa ekusuhi ni tintshava leti tlakukeke. Loko wu ri karhi wu tshinela, Hana a ri karhi a anakanyisisa hileswi a nga ta swi vula loko a khongela eka Yehovha. Loko wu fika eXilo, wu sungule ku dya. Kambe Hana u suke laha a wu ri kona a ya etabernakeleni ya Yehovha. Muprista Lonkulu Eli a a tshame exitshan’weni ekusuhi ni rimba. Leswi Hana a a dzikise mianakanyo yakwe eka Xikwembu, a nga n’wi vonanga muprista yoloye. Loko a ri etabernakeleni, a a tiyiseka leswaku Xikwembu xi ta xi yingisa xikhongelo xakwe. Loko ku ri leswaku a nga kona munhu loyi a a ta twisisa swiphiqo swakwe, Tata wakwe wa le tilweni a a ta swi twisisa. U tsundzuke maxangu yakwe hinkwawo kutani a rila.
11 Loko miri wakwe hinkwawo wu ri karhi wu rhurhumela hikwalaho ko rila, Hana u vulavule na Yehovha hi mbilu. A ku vendzavendza milomu yakwe ntsena loko a ri karhi a tiphofula. U hete nkarhi wo leha a ri karhi a phofulela Tata wakwe ta le mbilwini yakwe. U endle swo tala ku tlula ku kombela Xikwembu leswaku xi n’wi pfuna emaxangwini yakwe ni ku endla leswaku a kuma vana. Hana a a nga langutelanga ku kuma mikateko ntsena eka Xikwembu kambe a a tiyimisele ku xi tirhela hi mbilu yakwe hinkwayo. Kutani u endle xihlambanyo, a vula leswaku loko o kuma n’wana wa jaha u ta nyikela ha yena leswaku a tirhela Yehovha vutomi byakwe hinkwabyo.—1 Sam. 1:9-11.
12. Hilaha xikombiso xa Hana xi kombisaka hakona, i yini leswi hi faneleke hi swi tsundzuka malunghana na xikhongelo?
12 Xisweswo, Hana u vekele malandza hinkwawo ya Xikwembu xikombiso loko swi ta emhakeni yo khongela. Hi musa, Yehovha u kombela vanhu vakwe leswaku va vulavula na yena va ntshunxekile handle ko kanakana, va n’wi byela leswi va vilerisaka ku fana ni n’wana la tshembaka mutswari wakwe la n’wi rhandzaka. (Hlaya Pisalema 62:8; 1 Vatesalonika 5:17.) Muapostola Petro u huhuteriwe ku vula marito lawa, lama khutazaka loko a vulavula hi ku khongela eka Yehovha a ku: “[Lahlelani] ku vilela hinkwako ka n’wina eka xona, hikuva xa mi khathalela.”—1 Pet. 5:7.
13, 14. (a) Xana Eli u vule yini eka Hana handle ko anakanya naswona ha yini? (b) Xana ndlela leyi Hana a hlamuleke Eli ha yona yi ve xikombiso lexi xiyekaka xa ripfumelo hi ndlela yihi?
13 Nilokoswiritano, ku twisisa ka Yehovha ni ntwela-vusiwana wakwe a swi fani ni swa vanhu. Loko Hana a ri karhi a khongela hi ku rila, mpfumawulo wa rito rakwe a wu nga ha twali. Munhu un’we ntsena loyi a a n’wi vona a ku ri Eli lowa muprista lonkulu. U te: “Xana u ta dakwa ku fikela rini? Susa vhinyo ya wena eka wena.” Eli hi yena ntsena la nga vona ku vendzavendza ka milomu ya Hana, ku rila kakwe ni ndlela leyi a a titwa ha yona. Ematshan’weni yo rhanga hi ku vutisa, u lo gimeta hileswaku a a dakwile. —1 Sam. 1:12-14.
14 Ehleketa ndlela leyi Hana a nga ha vaka a twe ku vava ha yona hikwalaho ko hemberiwa hi munhu loyi a a ri ni lunghelo ro hlawuleka exikarhi ka vanhu va Xikwembu, hambileswi a a ri ni swiphiqo swa yena n’wini! Nilokoswiritano, u tlhele a veka xikombiso lexinene xa ripfumelo. A nga pfumelanga leswaku munhu la nga hetisekangiki a n’wi tshikisa ku gandzela Yehovha. U hlamule Eli hi xichavo a tlhela a n’wi hlamusela leswi a swi endleka. Kumbexana leswi Eli a a swi xiya leswaku u endle xihoxo, u hlamule hi rito ra le hansi a ku: “Famba hi ku rhula, onge Xikwembu xa Israyele xi nga hlamula xikombelo lexi u xi hundziseleke eka xona.”—1 Sam. 1:15-17.
15, 16. (a) Xana ku va Hana a phofulele Yehovha leswi a swi ri embilwini yakwe ni ku n’wi gandzela etabernakeleni swi ve ni vuyelo byihi? (b) Xana hi nga xi tekelela njhani xikombiso xa Hana loko hi titwa hi karhatekile emoyeni?
15 Xana ku va Hana a phofulele Yehovha leswi a swi ri embilwini yakwe ni ku n’wi gandzela etabernakeleni swi ve ni vuyelo byihi? Bibele yi ri: “Wansati a khoma ndlela yakwe kutani a dya, xikandza xakwe a xa ha tlhelanga xi vilela.” (1 Sam. 1:18) The Jerusalem Bible yi hlayekisa xileswi: “Xikandza xakwe se a xi ntshunxekile.” Endzhaku ka sweswo, Hana u titwe a ntshunxekile. A swi fana ni loko a suse ndzhwalo lowu a wu ri emakatleni yakwe kutani a wu tlhandleka emakatleni ya un’wana la nga ni matimba yo tlula yakwe, ku nga ya Tata wakwe wa le tilweni. (Hlaya Pisalema 55:22.) Xana swi kona swiphiqo leswi Xikwembu xi nga tsandzekaka ku swi tlhantlha? Doo!
16 Loko hi tshikilelekile, hi ta va hi endla kahle loko hi tekelela xikombiso xa Hana kutani hi vulavula hi ntshunxekile ni Loyi Bibele yi n’wi vitanaka “Mutwi wa xikhongelo.” (Ps. 65:2) Loko hi vulavula na yena hi ripfumelo, maxangu ya hina ma nga ha siviwa hi “ku rhula ka Xikwembu loku tlulaka miehleketo hinkwayo.”—Filp. 4:6, 7.
“Ku Hava Ribye Leri Fanaka Ni Xikwembu Xa Hina”
17, 18. (a) Xana Elkana u n’wi seketele njhani Hana eka xiboho lexi a xi endleke? (b) Xana i matimba wahi lawa Penina a nga ha ri na wona eka Hana?
17 Hi siku leri landzelaka nimixo, Hana u tlhelele etabernakeleni a ri na Elkana. Swi nga ha endleka leswaku u n’wi byerile hi xihlambanyo lexi a nga xi endla, naswona hi ku ya hi Nawu wa Muxe wanuna a a ri ni mfanelo yo herisa xihlambanyo lexi nsati wakwe a xi endleke handle ka mpfumelelo wakwe. (Tinhl. 30:10-15) Kambe wanuna yoloye wo tshembeka a nga xi herisanga xihlambanyo xa nsati wakwe. Ematshan’weni ya sweswo, yena na Hana va gandzele Yehovha etabernakeleni emahlweni ko va va tlhelela ekaya.
18 Xana Penina u sungule rini ku swi xiya leswaku a nga ha ri na wona matimba yo khunguvanyisa Hana? Bibele a yi boxi, kambe xiga lexi nge ‘a nga ha tlhelanga a vilela’ xi kombisa leswaku Hana se a a tsakile naswona a nga ha karhatiwi ha nchumu. Hi ku hatlisa Penina u sungule ku swi xiya leswaku swiendlo swakwe swa ku dyisa Hana mbitsi a swa ha pfuni nchumu naswona Bibele a ya ha tlhelanga yi boxa vito rakwe.
19. I nkateko wihi lowu Hana a wu kumeke naswona u swi kombise njhani leswaku a a swi tiva leswaku nkateko wolowo a wu huma etilweni?
19 Hi ku famba ka nkarhi, Hana u tikile naswona leswi swi endle leswaku a va ni ku rhula ka mianakanyo ni ntsako! Hambileswi a a tsakile, a nga rivalanga laha mikateko yakwe a yi huma kona. Loko n’wana wakwe wa jaha a velekiwile, u n’wi thye vito leri nge Samuwele, leri vulaka “Vito ra Xikwembu” naswona entiyisweni ri kombisa leswi Hana a swi endleke loko a vitana vito ra Xikwembu. Hi lembe rero, Hana a nga fambanga na yena Elkana ni ndyangu wakwe loko va ya eXilo. U tshame ni n’wana wakwe ekaya ku ringana malembe manharhu kukondza a n’wi lumula. Endzhaku ka sweswo, u sungule ku tilunghiselela siku leri a a ta hambana na yena ha rona.
20. Xana Hana na Elkana va xi hetisise njhani xihlambanyo lexi va xi endleke eka Yehovha?
20 A swi nga ta n’wi olovela ku hambana ni n’wana wakwe. Hana a a swi tiva leswaku Samuwele a a ta khathaleriwa hi ndlela leyinene loko a ri eXilo, kumbexana hi vavasati lava tirhaka etabernakeleni. Nilokoswiritano, Samuwele a ha ri ntsongo naswona a nga kona manana loyi a a ta swi lava ku hambana ni n’wana wakwe la nga emalembeni lawa Samuwele a a ri eka wona. Hambiswiritano, Hana na Elkana va nyikele hi xifanyetana xa vona hi ku tirhandzela naswona va tsakile. Va nyikele switlhavelo endlwini ya Xikwembu kutani va teka Samuwele va n’wi nyika Eli, va n’wi tsundzuxa hi xihlambanyo lexi Hana a xi endleke emalembeni lama nga hundza.
21. Xana loko Hana a khongela Yehovha u swi kombise njhani leswaku u ni ripfumelo? (Nakambe vona bokisi leri nge “ Swikhongelo Swimbirhi Swo Hlawuleka.”)
21 Endzhaku ka sweswo, Hana u khongele eka Xikwembu lerova xi vona swi fanerile leswaku xikhongelo xakwe xi tsariwa eBibeleni. Loko u ri karhi u hlaya hi xikhongelo xexo lexi nga eka Samuwele wo Sungula 2:1-10, u ta swi xiya leswaku xivulwa xin’wana ni xin’wana xi kombisa ndlela leyi a a ri ni ripfumelo ha yona. U vangamise Yehovha hikwalaho ka matimba yakwe lama hlamarisaka, hikwalaho ka vuswikoti byakwe byo tsongahata lava tikukumuxaka leswaku a katekisa lava titsongahataka ni hikwalaho ka matimba yakwe yo herisa kumbe ku ponisa vutomi. U tlhele a vangamisa Tata wakwe hikwalaho ka leswi a kwetsimaka, a nga ni vululami naswona a tshembekaka. Kutani a swi fanerile ku va a vula a ku: “Ku hava ribye leri fanaka ni Xikwembu xa hina.” Yehovha wa tshembeka, a nga cinci, i vuchavelo bya hinkwavo lava tshikileriweke naswona va kombelaka mpfuno eka yena.
22, 23. (a) Ha yini hi nga tiyisekaka leswaku Samuwele u kule a ri karhi a swi tiva leswaku vatswari vakwe va n’wi rhandza? (b) Xana Yehovha u n’wi katekise njhani Hana?
22 Samuwele a a katekile hi ku va ni manana la nga ni ripfumelo eka Yehovha. Hambileswi a a nga tshami na yena loko a kula, a nga n’wi rivalanga mana wakwe. Lembe ni lembe, loko Hana a ya eXilo a n’wi rhungela nguvu yo pfumala mavoko leswaku a ta yi ambala loko a tirha etabernakeleni. Nguvu yoleyo a yi ri kombisa kahle rirhandzu ni ndlela leyi Hana a a khathala ha yona hi n’wana wakwe. (Hlaya 1 Samuwele 2:19.) Hi nga vona Hana hi mahlo ya mianakanyo loko a ri karhi a ambarisa xifanyetana xakwe nguvu yoleyo, a xi lunghisa yona a tlhela a xi languta hi ndlela ya rirhandzu loko a vulavula na xona ni ku xi khutaza. Hakunene Samuwele a a katekile hi ku va ni manana wo tano naswona loko a kula u tsakise vatswari vakwe ni tiko hinkwaro ra Israyele.
23 Yehovha a nga n’wi rivalanga Hana. U pfule mbeleko wakwe kutani a velekela Elkana vana van’wana va ntlhanu. (1 Sam. 2:21) Kumbexana nkateko lowukulu lowu Hana a nga va na wona i ku va ni vuxaka lebyikulu ni Tata wakwe, ku nga Yehovha, naswona vuxaka byebyo byi ye byi kula hi ku famba ka malembe. Onge swi nga va tano ni le ka wena loko u ri karhi u tekelela ripfumelo ra Hana.
^ ndzim. 7 Hambileswi rungula ra Bibele ri vulaka leswaku Yehovha a a ‘pfale mbeleko wa Hana,’ a ku na vumbhoni lebyi kombisaka leswaku a a nga n’wi rhandzi nsati loyi wo titsongahata ni la tshembekeke. (1 Sam. 1:5) Bibele yi swi veka erivaleni leswaku minkarhi yin’wana Xikwembu xa swi pfumelela swiyimo swo karhi leswaku swi ya emahlweni ku ringana nkarhi wo karhi.
^ ndzim. 9 Mpfhuka lowu a wu pimiwe ku suka emutini wa Rhama lowu Elkana a a tshama eka wona naswona hi nkarhi wa Yesu muti wolowo a wu vitaniwa Arimatiya.


c: text/html

text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Zakariya 7:1-14
7 Ku tlula kwalaho, hi lembe ra vumune ra Dariyosi+ lowa hosi, rito ra Yehovha ri fika eka Zakariya, esikwini ra vumune ra n’hweti ya vukaye, ku nga Kislevhe.+2 Kutani Bethele wu rhuma Xarezere na Regemu-meleki ni vavanuna va yena ku ya tsakisa+ Yehovha,3 va byela vaprista+ lava va nga va yindlu ya Yehovha wa mavuthu, ni vaprofeta, va ku: “Xana ndzi fanele ndzi rila hi n’hweti ya vuntlhanu,+ ndzi titsona swakudya, ndlela leyi ndzi swi endleke ha yona malembe yo tala swonghasi?”+4 Rito ra Yehovha wa mavuthu ri ya emahlweni ri fika eka mina, ri ku:5 “Byela vanhu hinkwavo va tiko ni vaprista, ‘Enkarhini lowu mi titsoneke swakudya ha wona,+ ku ri ni ku kalakala hi n’hweti ya vuntlhanu ni hi n’hweti ya vunkombo,+ ku ringana malembe ya 70,+ xana mi titsone swakudya hikwalaho ka mina hakunene, mina hi xiviri?+6 Loko mi dya ni loko mi nwa, xana a ku nga ri n’wina lava a va dya, naswona xana a ku nga ri n’wina lava a va nwa?7 Xana a mi fanelanga mi yingisa marito+ lawa Yehovha a ma vuleke hi vaprofeta vo sungula,+ enkarhini lowu Yerusalema a wu ri ni vaaki, wu tshamisekile, swin’we ni miti hinkwayo leyi yi wu rhendzeleke, ni le nkarhini lowu Negebu+ ni Xefela+ a yi ri ni vaaki?’”8 Rito ra Yehovha ri ya emahlweni ri fika eka Zakariya, ri ku:9 “Yehovha wa mavuthu u te, ‘Avanyisani hi vululami bya ntiyiso;+ hanyisanani hi musa wa rirhandzu+ ni tintswalo;+10 naswona mi nga tshuki mi dyelela noni+ kumbe n’wana la nga riki na tatana,+ hambi ku ri muluveri+ kumbe loyi a xanisekaka,+ mi nga tshuki mi bohelana makungu ya swilo swo biha etimbilwini ta n’wina.’+11 Kambe va hambeta va ala ku yingisa,+ va hambeta va va ni katla ro sihalala,+ ni tindleve ta vona va ti nonon’hwisile ti nga yingisi.+12 Mbilu ya vona+ va yi endle yi va ribye ra muhuthu leswaku yi nga yingisi nawu+ ni marito lawa Yehovha wa mavuthu a ma rhumeleke hi moya+ wakwe, hi ku tirhisa vaprofeta vakwe vo sungula;+ lerova Yehovha wa mavuthu a hlundzuka ngopfu.”+13 “‘Hikwalaho, tanihi leswi a vitaneke kutani va nga yingisi,+ na vona va ta vitana kambe a ndzi nge yingisi,’+ Yehovha wa mavuthu u vurile.14 ‘Kutani ndzi ya emahlweni ndzi va hoxa hi vukarhi ematikweni+ hinkwawo lawa va nga ma tivangiki;+ tiko ri sele ri ri rhumbi endzhaku ka vona, ku nga ri na munhu loyi a tsemakanyaka kumbe munhu loyi a tlhelaka;+ va ya emahlweni va endla tiko leri ri navelekaka+ ri va xihlamariso.’”

robotstxt: allowed

filter: keep


text:
LESWI HI SWI DYONDZAKA EBIBELENI | YOBO 28-32
Yobo U Ve Xikombiso Lexinene Xo Tshama A Tshembekile
Yobo a a tiyimisele ku yingisa milawu ya Yehovha ya mahanyelo
U lawule mahlo yakwe naswona u rhandze nsati wakwe ntsena
Yobo u ve xikombiso lexinene eka ndlela yo khoma van’wana
A a titsongahata, a a lulamile naswona a ri ni tintswalo. A a anakanyela vanhu hinkwavo ku nga khathariseki leswaku i va rixaka rihi kumbe xiyimo xa vona xa timali
Yobo a a hanana naswona a a nga ri na vutianakanyi
A a ri ni malwandla naswona a a nyika lava pfumalaka


text:
SIERRA LEONE NA GUINEA
1915 Ku Ya Fika Hi 1947 Eminkarhini Ya Khale (Xiyenge 1)
Rivoni Ra Ntiyiso Ri Sungula Ku Voninga
Mahungu lamanene ma fike eSierra Leone hi 1915 loko vaaki va kwalaho va vuya hi le Nghilandhi va ri ni minkandziyiso leyi sekeriweke eBibeleni. Nandza wa Yehovha wo sungula la khuvuriweke u fike eFreetown kwalomu ka July lembe rero. A ku ri Alfred Joseph. A a ri ni malembe ya 31 naswona a a davuka eGuyana, le Dzongeni wa Amerika. A ha ku khuvuriwa eku sunguleni ka lembe rero eBarbados, le West Indies, a a kume ntirho wo lunghisa switimela eFreetown. Alfred a a tshama enkomponi leyi nga etlhelo ka xiporo xa le Dorobeni ra Cline, leri ku ya eka rona a swi teka kwalomu ka tikhilomitara tinharhu ku suka eMurhini wa Khotoni lowu nga eFreetown. U nambe a sungula ku chumayela vanhu lava a a tirha na vona.
Eka lembe leri landzelaka, Alfred u joyiniwe hi Leonard Blackman, khale ka mutirhi-kulobye loyi a a huma eBarbados, loyi mana wakwe loyi a vuriwaka Elvira Hewitt a dyondziseke Alfred ntiyiso. Leonard u ve muakelani wa Alfred naswona nkarhi na nkarhi a va hlangana va bula hi Bibele. Va tlhele va nyika vanghana va vona minkandziyiso ya Bibele swin’we ni vanhu van’wana lava tsakelaka.
Alfred na Leonard va xiye leswaku nsimu ya le Freetown a yi “basile leswaku [yi] tshoveriwa.” (Yoh. 4:35) Hi 1923, Alfred u tsalele entsindza wa Timbhoni ta Yehovha eNew York, a ku: “Ku ni vanhu vo tala lava tsakelaka rungula ra Bibele laha. Xana mi nga swi kota ku rhumela munhu leswaku a ta va khathalela ni ku pfuna ku ndlandlamuxa ntirho wo chumayela laha Sierra Leone?” U kume nhlamulo leyi nge: “Hi ta n’wi rhumela!”
Alfred u ri: “Hi Mugqivela wun’wana nimadyambu, endzhaku ka tin’hweti to hlayanyana, ndzi kume riqingho leri a ndzi nga ri langutelanga.”
“Munhu wa kona u te: ‘Xana hi wena u tsaleleke Sosayiti ya Watch Tower u kombela leswaku ku rhumeriwa vanhu vo ta chumayela?’
“Ndzi n’wi hlamule ndzi ku: ‘Wa vurisa.’
“Hiloko a ku: ‘Ku rhumeriwe mina.’
“Yoloye a ku ri William R. Brown. Yena ni nsati wakwe, Antonia, swin’we ni xinhwanyetana xa vona a va ha ku fika hi rona siku rero naswona a va tshama eHotela ya Gainford.
“Eka mixo lowu landzelaka, loko mina na Leonard ha ha khome dyondzo ya hina ya Bibele ya vhiki ni vhiki ku fike wanuna loyi a nga xitetemba ekaya ka mina. A ku ri William R. Brown. A a wu hisekela swinene ntiyiso naswona a a lava ku nyikela nkulumo ya le rivaleni hi siku leri landzelaka. Hi nambe hi hirha holo leyikulu eFreetown—Wilberforce Memorial Hall—kutani a endla xiyimiso xo nyikela nkulumo yo sungula eka leta mune leti a ti khomile hi Ravumune nimadyambu.
“Ntlawa wa hina lowutsongo a wu khomeke hi ku navetisa tinkulumo teto hi ku tirhisa phepha-hungu, ku nyika vanhu swirhambo ni ku va rhamba hi nomu. A hi nga swi tivi leswaku vanhu va kwalaho a va ta angula njhani, kambe a ku ri hava xivangelo xo vilela. Ku te vanhu va kwalomu ka 500 eholweni yoleyo, ku katsa ni vafundhisi vo tala va le Freetown. A hi tsake ni swikunwana!”
Hi nkarhi wa nkulumo leyi tekaka awara, Makwerhu Brown a a tala ku tshaha Matsalwa ni ku tirhisa muchini wo tlangisa tisilayidi leswaku a komba vanhu tindzimana ta Bibele eka xikirini. Hi ku phindha-phindha a a vula marito lawa: “A hi Brown a vulaka sweswo kambe ku vula Bibele.” Vayingiseri va hlamarile naswona a va ba mavoko endzhaku ka yinhla yin’wana ni yin’wana. A ku nga ri hikwalaho ka vuswikoti bya Makwerhu Brown byo vulavula kambe a ku ri hikwalaho ka leswi a a tiyisekisa leswi a swi vulaka hi ku tirhisa Matsalwa. Muntshwa un’wana loyi a a dyondzela vufundhisi loyi a ri un’wana wa vayingiseri volavo u te: “Nkulukumba Brown wa yi tiva Bibele!”
Tinkulumo ta Makwerhu Brown ti hlamarise vanhu va doroba rolero naswona vanhu va khitikanile leswaku va ya ti yingisela. Hi Sonto leyi landzelaka, holo a yi tele hi vanhu lava a va tele ku ta yingisela nkulumo leyi nga ni nhloko-mhaka leyi nge “Ku Ya Ni Ku Vuya eTiheleni—Ku Na Vamani Kwale?” Ntiyiso wa le Bibeleni lowu Makwerhu Brown a va byeleke wona madyambu wolawo wu endle leswaku hambi ku ri vanhu lava nghenaka kereke va tshika tikereke ta vona.
Nkulumo ya vumune yo hetelela eka leta nxaxamelo leyi a yi ri ni nhloko-mhaka leyi nge “Timiliyoni Leti Hanyaka Sweswi Ti Nga Ka Ti Nga Fi,” yi koke ntshungu lowukulu lerova muaki un’wana wa le Freetown a ku: “Tikereke a ti fanele ti tshika minhlangano ya tona ya nimadyambu hikuva swirho hinkwaswo swa tona swi ta laha swi ta yingisela nkulumo ya Makwerhu Brown.”
Ndlela leyi Makwerhu Brown a a kandziyisa tindzimana ta Bibele ha yona yi endle leswaku vanhu va sungula ku n’wi vitana “Bible” Brown. Vanhu va nambe va n’wi vitana hi vito rero naswona ri sungule ku tiveka swinene eAfrika Vupela-dyambu. William R. Brown u tinyungubyise hi ku tiviwa hi vito rero kukondza loko a heta pfhumba rakwe ra laha misaveni.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Tipisalema 10:1-18
ל [La′medh]10 Oho Yehovha, hikwalaho ka yini u yime le kule swinene?+Hikwalaho ka yini u tifihlile hi minkarhi ya maxangu?+2 Eku titlakuseni kakwe, lowo homboloka u n’wi hlongorisa swinene la xanisekaka;+Va phasiwa hi mianakanyo leyi va yi anakanyeke.+3 Hikuva lowo homboloka u tidzunisile hikwalaho ka ku navela ka vutianakanyi ka moyaxiviri+ wakwe,Ni la bindzulaka+ hi ndlela leyi nga fanelangiki u tikatekisile;נ [Nun]A nga vanga ni xichavo eka Yehovha.+4 Lowo homboloka hi ku tikurisa kakwe a nga lavisisi;+Mianakanyo yakwe hinkwayo yi ri: “A ku na Xikwembu.”+5 Tindlela takwe ta humelela nkarhi hinkwawo.+Xiboho xa wena xa vuavanyisi xi le henhla swinene ka mianakanyo yakwe;+Hinkwavo lava n’wi vengaka, wa va hlundzukela.+6 Embilwini yakwe u te: “A ndzi nge tsekatsekisiwi;+Eka xitukulwana xin’wana ku ya eka xitukulwana xin’wana, a ndzi nge vi ekhombyeni.”+פ [Peʼ]7 Nomu wakwe wu tele hi swihlambanyo ni vuxisi ni ku tshikilela.+Ehansi ka ririmi rakwe ku ni leswi karhataka, ni vubihi.+8 U tshama a tumbelerile eswimitanini;Etindhawini leti tumbeleke, u ta dlaya munhu la pfumalaka nandzu.+ע [ʽA′yin]Mahlo yakwe ma languta munhu wa khombo.+9 U tshama endhawini leyi tumbeleke ku fana ni nghala evutumbelweni+ bya yona.U tshama a tumbelerile+ leswaku a ta n’wi rhwala hi nkani munhu la xanisekaka.U n’wi rhwala hi nkani munhu la xanisekaka loko a pfala rikoka rakwe.+10 U pfotlosekile, wa korhama,Vuthu ra lava nga ni gome ri ta wela emin’waleni+ yakwe ya matimba.11 Embilwini+ yakwe u te: “Xikwembu xi rivele.+Xi tumbete xikandza+ xa xona.Kunene a xi nge pfuki xi swi vonile.”+ק [Qohph]12 Oho Yehovha, Humelela.+ Wena Xikwembu, tlakusa voko+ ra wena.U nga va rivali lava xanisekaka.+13 Hikwalaho ka yini lowo homboloka a nga ri na xichavo eka Xikwembu?+Embilwini yakwe u te: “A wu nge ndzi vutisi nchumu.”+ר [Rehsh]14 Hikuva wena hi wexe u vone ku karhateka ni ku dyiwa hi mbitsi.U tshamela ku languta, leswaku u swi nghenisa evokweni+ ra wena.La nga ni khombo,+ la nga riki na tatana, u titshega hi wena.Wena u mupfuni+ wakwe.ש [Shin]15 Tshova voko ra lowo homboloka ni lowo biha.+Onge u nga lavisisa vuhomboloki bya yena ku fikela loko u nga ha byi kumi.+16 Yehovha i Hosi hilaha ku nga riki na makumu, ni hilaha ku nga heriki.+Matiko ma lovile emisaveni+ yakwe.ת [Taw]17 Kunene u ta yingisa+ ku navela ka lavo rhula, Wena Yehovha.U ta lunghiselela mbilu+ ya vona.U ta nyikela nyingiso hi ndleve+ ya wena,18 Leswaku u avanyisela n’wana la nga riki na tatana ni la pfotlosiweke,+Leswaku munhu wa nyama wa la misaveni a nga ha tlheli a vanga ku chava.+


text:
Xana Wa Yi Tlangela Ndzhaka Ya Hina Ya Moya?
‘Xikwembu xi hundzuluxele nyingiso wa xona ematikweni leswaku xi humesa eka wona vanhu va vito ra xona.’—MINT. 15:14.
1, 2. (a) A ku ri yini “ntsonga wa Davhida,” naswona a wu ta pfuxiwa njhani? (b) I vamani lava tirhaka hi vun’we tanihi malandza ya Yehovha namuntlha?
HI NKARHI wa nhlangano wa huvo leyi fumaka eYerusalema hi 49 C.E., mudyondzisiwa Yakobo u te: “Samiyoni [Petro] u rungule hi rixaladza ndlela leyi Xikwembu xi hundzuluxeleke ha yona nyingiso wa xona ro sungula ematikweni leswaku xi humesa eka wona vanhu va vito ra xona. Naswona marito ya Vaprofeta ma pfumelelana na swona leswi, hilaha ku tsariweke hakona, ‘Endzhaku ka swilo leswi ndzi ta vuya kutani ndzi pfuxa ntsonga wa Davhida lowu weleke ehansi; naswona ndzi ta pfuxa marhumbi ya wona, ndzi tlhela ndzi wu yimisa, leswaku vanhu lava seleke va ta lava Yehovha hi mbilu hinkwayo, swin’we ni vanhu va matiko hinkwawo, vanhu lava vitaniwaka hi vito ra mina, ku vula Yehovha, la endlaka swilo leswi, leswi tiviwaka ku sukela khale.’”—Mint. 15:13-18.
2 “Ntsonga [kumbe, yindlu ya vuhosi] wa Davhida” wu we loko Hosi Sedekiyasi a susiwa exiluvelweni. (Amo. 9:11) Hambiswiritano, “ntsonga” wolowo a wu ta pfuxiwa loko Yesu ntukulu wa Davhida a vekiwa ku va Hosi ya hilaha ku nga heriki. (Ezek. 21:27; Mint. 2:29-36) Hilaha Yakobo a swi kombiseke hakona eka nhlangano wolowo wa nkoka, vuprofeta lebyi bya Amosi byi hetiseke loko ku hlengeletiwa vadyandzhaka va Mfumo va Vayuda ni Vamatiko. Namuntlha, masalela ya Vakreste lava totiweke ni timiliyoni ta “tinyimpfu tin’wana” ta Yesu va chumayela ntiyiso wa le Bibeleni tanihi malandza ya Yehovha.—Yoh. 10:16.
VANHU VA YEHOVHA VA YISIWA EVUHLONGENI
3, 4. Vanhu va Yehovha va swi kote njhani ku tshama va tshembekile loko va ri eBabilona?
3 Loko Vayuda va yisiwa evuhlongeni eBabilona, a swi ri erivaleni leswaku “ntsonga wa Davhida” wu wile. Tanihi leswi vukhongeri bya mavunwa a byi tinyike matimba eBabiloniya, vanhu va Xikwembu va swi kote njhani ku tshama va tshembekile eka malembe ya 70 lawa va ma heteke kwalaho va ri evuhlongeni, ku sukela hi 607 B.C.E. ku fikela hi 537 B.C.E.? Va tirhise ndlela leyi hi yi tirhisaka tanihi vanhu va Yehovha emisaveni leyi yi lawuriwaka hi Sathana. (1 Yoh. 5:19) Va pfuniwe hi ndzhaka leyi fuweke ya moya.
4 Hi ni Rito ra Xikwembu leri tsariweke leri nga xiphemu xa ndzhaka ya hina ya moya. Mahlonga ya Vayuda eBabilona a ma nga ri na Matsalwa yo Kwetsima lama heleleke, kambe a ma wu tiva Nawu wa Muxe ni Milawu ya wona ya Khume. A va ti tiva “tinsimu ta Siyoni,” a va swi tsundzuka swivuriso swo tala naswona a va yi tiva ndlela leyi malandza ya khale ya Yehovha ma xanisiweke ha yona. Ina, mahlonga wolawo ma ririle loko ma tsundzuka Siyoni, naswona a ma nga n’wi rivalanga Yehovha. (Hlaya Pisalema 137:1-6.) Sweswo swi va pfunile leswaku va tshama va tshembekile hambiloko va ri eBabilona, laha a ku ri ni tidyondzo ni mikhuva yo tala ya mavunwa.
DYONDZO YA VUNHARHU-UN’WE A HI YINTSHWA
5. I swikwembu swihi swinharhu leswi Vababilona va khale ni Vaegipta a va pfumela eka swona?
5 Swikwembu swinharhu swa vukhongeri kumbe vunharhu-un’we a ku ri nchumu lowu dumeke evugandzerini bya le Babilona. Swikwembu swin’wana swinharhu swa le Babilona a swi katsa Sin (xikwembu xa n’weti), Shamash (xikwembu xa dyambu) na Ishtar (xikwembu-kati xa ku veleka ni nyimpi). Le Egipta wa khale, hakanyingi xikwembu a xi tekiwa tanihi lexi tekaneke ni xikwembu-kati lexi velekelaka xikwembu n’wana wa jaha, “ivi va vumba swikwembu leswi nga swinharhu kumbe vunharhu-un’we laha tatana, nakambe, a a nga ri hosi minkarhi hinkwayo, minkarhi yin’wana a a amukela xikhundlha xa ku va nsati wa hosana, kasi xikwembu lexikulu xa kwalaho a xi tshama xi ri xikwembu-kati.” (New Larousse Encyclopedia of Mythology) Swikwembu swin’wana swinharhu swa le Egipta a ku ri xikwembu Osiris, xikwembu-kati Isis na n’wana wa vona wa jaha Horus.
6. U nga byi hlamusela njhani Vunharhu-un’we, naswona hi sirheleriwe njhani eku pfumeleni ka dyondzo yoleyo ya mavunwa?
6 Vujagana byi ni swikwembu swa byona swinharhu—Vunharhu-un’we. Vafundhisi va vula leswaku Tatana, N’wana ni moya lowo kwetsima i Xikwembu xin’we. Kambe koloko i ku hlaseriwa ka vuhosi bya Yehovha, byi vonaka onge i swikwembu swinharhu—entiyisweni, ko va n’we-xa-nharhu xa nhloko leyi ku vuriwaka leswaku i xikwembu. Vanhu va Yehovha va sirheleriwile leswaku va nga pfumeli dyondzo yoleyo ya mavunwa hikuva va pfumelelana ni marito lawa lama huhuteriweke: “Yingisa, Wena Israyele: Yehovha Xikwembu xa hina i Yehovha un’we.” (Det. 6:4) Yesu u ma tshahile marito wolawo, naswona xana u kona Mukreste wa ntiyiso loyi a nga kanetanaka na yena?—Mar. 12:29.
7. Ha yini swi nga koteki leswaku munhu la pfumelaka eka Vunharhu-un’we a khuvuriwa tanihi xikombiso xa ku tinyiketela loku amukelekaka eka Xikwembu?
7 Dyondzo ya Vunharhu-un’we a yi fambisani ni xileriso lexi Yesu a xi nyikeke valandzeri va yena xo “endla vanhu va matiko hinkwawo va va vadyondzisiwa, [va] va khuvula hi vito ra Tatana ni ra N’wana ni ra moya lowo kwetsima.” (Mat. 28:19) Leswaku munhu a khuvuriwa tanihi Mukreste wa xiviri tlhelo Mbhoni ya Yehovha, u fanele a pfumela leswaku Tatana, ku nga Yehovha u ni vulawuri lebyi tlakukeke ni leswaku Yesu i N’wana wa Xikwembu. Munhu la yaka eku khuvuriweni u fanele a tlhela a pfumela leswaku moya lowo kwetsima i matimba ya Xikwembu lama tirhaka, ku nga ri xiphemu xa Vunharhu-un’we. (Gen. 1:2) Munhu la yaka emahlweni a pfumela eka Vunharhu-un’we a nge khuvuriwi tanihi xikombiso xa ku tinyiketela loku amukelekaka eka Yehovha Xikwembu. Ha swi tlangela swinene leswi ndzhaka ya hina ya moya yi hi sirheleleke leswaku hi nga pfumeli eka dyondzo leyi leyi sandzaka Xikwembu!
VUNGOMA!
8. Vababilona a va swi teka njhani swikwembu ni madimona?
8 Vanhu eBabiloniya a va pfumela eka tidyondzo ta mavunwa, swikwembu swa vona, madimona ni vungoma. The International Standard Bible Encyclopaedia yi ri: “Swin’wana leswi a swi ri swa nkoka ku lava ku fana ni swikwembu eka vukhongeri bya le [Babilona] i madimona lawa a ma ri ni matimba yo hlasela vanhu hi mavabyi yo tala ya miri kumbe ya mianakanyo. Xiphemu lexikulu xa vukhongeri swi tikomba a xi nyikeriwe eka nyimpi yo lwa ni madimona, naswona swikwembu a swi khongeriwa hinkwako leswaku swi pfuna vanhu va lwisana ni madimona lawa.”
9. (a) Loko va ta va va ri evuhlongeni eBabilona, Vayuda vo tala va dyondze tidyondzo ta mavunwa hi ndlela yihi? (b) Hi sirheleriwa njhani eka makhombo ya ku tirhisana hi vomu ni madimona?
9 Loko Vayuda vo tala va ri evuhlongeni eBabilona, va dyondze tidyondzo ta mavunwa. Endzhakunyana, Vayuda vo tala va sungule ku lawuriwa hi madimona hikuva se a va pfumela eka dyondzo ya Magriki ya leswaku madimona ma nga endla swo biha kumbe leswinene. Ndzhaka ya hina ya moya ya hi sirhelela eka makhombo ya ku tirhisana hi vomu ni madimona, hikuva ha swi tiva leswaku Xikwembu xi sole mikhuva ya vungoma ya Vababilona. (Esa. 47:1, 12-15) Ku tlula kwalaho, ha sirheleriwa hikuva hi fularhela vungoma hilaha Xikwembu xi hi byelaka ku endla hakona.—Hlaya Deteronoma 18:10-12; Nhlavutelo 21:8.
10. Ku nga vuriwa yini hi mikhuva ni tidyondzo ta Babilona Lonkulu?
10 Vungoma a byi nga tirhisiwi hi Vababilona ntsena kambe ni hi vaseketeri va Babilona Lonkulu, ku nga mfumo wa misava wa vukhongeri bya mavunwa. (Nhlav. 18:21-24) Vukhongeri lebyi bya mavunwa byi fana ni vukhongeri bya le Babilona wa khale hakunene hikuva hi laha tidyondzo leti hoxeke ni mikhuva yo biha swi humaka kona. Hikwalaho ka vungoma, vugandzeri bya swikwembu swa hava ni swidyoho swin’wana, Babilona Lonkulu u ta lovisiwa ku nga ri khale.—Hlaya Nhlavutelo 18:1-5.
11. Hi swihi switsundzuxo leswi hi swi humeseke malunghana ni vungoma?
11 Yehovha u te: “A ndzi nge ku lehiseli mbilu ku tirhisiwa ka masalamusi.” (Esa. 1:13) Vanhu vo tala a va tirhisa vungoma hi lembe-xidzana ra vu-19. Hikwalaho Zion’s Watch Tower ya May 1885 yi te: “Dyondzo ya leswaku vafi va hanya endhawini yin’wana kumbe va ri eka xiyimo xin’wana a hi yintshwa. A ku ri xiyenge xa vukhongeri bya vanhu va khale, naswona a ku ri rimitsu ra mintsheketo hinkwayo.” Xihloko lexi xi engetele hileswaku dyondzo leyi nga humiki eMatsalweni ya leswaku vafi va vulavurisana ni vanhu lava hanyaka “yi tumbete yi tlhela yi nyanyisa mavunwa ya ‘madimona’ ya ku tiendla vanhu lava feke lava ringetaka ku vulavurisana ni lava hanyaka. Ma ri tirhise swinene endlelo leri ra ku tumbeta leswi ma nga swona hikwalaho ma kote ku kucetela mianakanyo ni swiendlo swa vo tala.” Xibukwana xa khale lexi nge, What Say the Scriptures About Spiritism? xi nyikele switsundzuxo leswi fanaka, hilaha minkandziyiso ya hina ya sweswinyana yi endleke hakona.
XANA VAFI VA XANISEKA EMISAVENI YIN’WANA?
12. Solomoni u huhuteriwe ku tsala yini hi xiyimo xa vafi?
12 “Hinkwavo lava se va tivaka ntiyiso” va nga xi hlamula xivutiso xexo. (2 Yoh. 1) Handle ko kanakana hi pfumelelana ni marito ya Solomoni lama nge: “Mbyana leyi hanyaka ya antswa swinene ku ri ni nghala leyi feke. Hikuva lava hanyaka va swi tiva leswaku va ta fa; kambe loko ku ri lava feke, a va tivi nchumu nikatsongo . . . Hinkwaswo leswi voko ra wena ri swi kumaka leswaku ri swi endla, swi endle hi matimba ya wena, hikuva a ku na ntirho hambi ku ri kungu, vutivi kumbe vutlhari eSheol [sirha leri tolovelekeke ra vanhu], ndhawu leyi u yaka eka yona.”—Ekl. 9:4, 5, 10.
13. Vayuda va amukele dyondzo yihi leyi a yi huma eka vukhongeri ni ndhavuko wa Magriki?
13 Vayuda a va wu tiva ntiyiso malunghana ni vafi. Hambiswiritano, loko mfumo wa Greece wu sungule ku lawuriwa hi tindhuna ta Alekzanda Lonkulu, ku endliwe matshalatshala yo hlanganisa Yuda na Siriya hi ku tirhisa vukhongeri bya le Greece ni ndhavuko wa kona. Hikwalaho, Vayuda va amukele tidyondzo ta mavunwa ta leswaku moya-xiviri wa munhu a wu fi ni leswaku ku ni ndhawu ehansi ka misava laha wu xanisiwaka kona. Magriki a hi wona ma teke ni mhaka ya ndhawu ya le hansi ka misava leyi teleke hi mimoya-xiviri leyi xanisekaka, hikuva Vababilona a va pfumela leswaku “a ku ri ni misava yin’wana ehansi ka misava . . . tanihi ndhawu leyi chavisaka swinene, . . . leyi a yi lawuriwa hi swikwembu ni madimona leswi nga ni matimba lamakulu ni tihanyi.” (The Religion of Babylonia and Assyria) Ina, Vababilona a va pfumela leswaku moya-xiviri a wu fi.
14. Yobo na Abrahama a va tiva yini hi rifu ni ku pfuxiwa ka vafi?
14 Hambileswi Yobo wanuna wo lulama a a nga ri na Matsalwa, a a wu tiva ntiyiso malunghana ni vafi. U tlhele a swi xiya leswaku Yehovha i Xikwembu lexi nga ni rirhandzu lexi nga ta navela ku n’wi pfuxa eku feni. (Yobo 14:13-15) Abrahama na yena a a pfumela eku pfuxiweni ka vafi. (Hlaya Vaheveru 11:17-19.) Tanihi leswi swi nga kotekiki ku pfuxa munhu la nga taka a nga fi, vavanuna volavo lava chavaka Xikwembu a va nga pfumeli eka moya-xiviri wa munhu lowu nga fiki. Moya wa Xikwembu handle ko kanakana wu pfune Yobo na Abrahama ku twisisa xiyimo xa vafi ni ku kombisa ripfumelo eku pfuxiweni ka vafi. Ntiyiso lowu i xiphemu xa ndzhaka ya hina.
“KU NTSHUNXIWA HI NKUTSULO” I SWA NKOKA
15, 16. Hi ntshunxiwe njhani eka xidyoho ni rifu?
15 Ha tsaka leswi Xikwembu xi tlheleke xi paluxa ntiyiso malunghana ni ndlela leyi xi nga ta yi tirhisa ku hi ntshunxa eka xidyoho ni rifu leswi hi swi kumeke eka Adamu. (Rhom. 5:12) Ha swi xiya leswaku Yesu “[a a] nga telanga ku tirheriwa, kambe [a a] tele ku tirhela ni ku nyikela moya-xiviri wakwe wu va nkutsulo wa lavo tala.” (Mar. 10:45) Swa tsakisa ku tiva hi “ku ntshunxiwa hi nkutsulo lowu hakeriweke hi Kreste Yesu”!—Rhom. 3:22-24.
16 Vayuda ni Vamatiko va lembe-xidzana ro sungula a va fanele va hundzuka eswidyohweni swa vona va tlhela va kombisa ripfumelo eka gandzelo ra nkutsulo ra Yesu. Handle ka swona a va nga ta rivaleriwa swidyoho. Swi tano ninamuntlha. (Yoh. 3:16, 36) Loko munhu a namarhela tidyondzo ta mavunwa, to tanihi Vunharhu-un’we ni moya-xiviri lowu nga fiki, a nge vuyeriwi eka nkutsulo. Kambe hina hi nga vuyeriwa. Ha wu tiva ntiyiso malunghana ni “N’wana wa [Xikwembu] loyi [xi] n’wi rhandzaka, loyi ha yena hi kumaka ku ntshunxiwa hi nkutsulo, ku rivaleriwa ka swidyoho swa hina.”—Kol. 1:13, 14.
HAMBETA U TIRHELA YEHOVHA!
17, 18. Hi nga ri kuma kwihi rungula leri pfunaka malunghana ni matimu ya hina, naswona hi nga vuyeriwa njhani hi ku dyondza eka wona?
17 Ku nga vuriwa swo tala malunghana ni tidyondzo ta ntiyiso leti hi ti amukeleke, mintokoto ya hina tanihi malandza ya Xikwembu ni hi mikateko leyi hi tiphinaka ha yona ya moya ni ya nyama. Ku ringana makume ya malembe, Tibuku Ta Lembe ta hina a ti ri ni swiviko leswi tsakisaka swa mintirho ya hina ematikweni ya le misaveni hinkwayo. Matimu ya hina ma hlamuseriwa eka tivhidiyo leti nge Ti Ni Ripfumelo, Xiyenge 1 na 2, ni le ka tibuku to tanihi leyi nge Timbhoni Ta Yehovha I Vahuweleri Va Mfumo Wa Xikwembu. Naswona timagazini ta hina ti ni swiviko leswi khutazaka leswi vulavulaka hi vapfumeri-kulorhi lava rhandzekaka.
18 Ha vuyeriwa loko hi kambisisa matimu ya nhlengeletano ya Yehovha, tanihi leswi vanhu va le Israyele a va vuyeriwa loko va anakanyisisa hi ndlela leyi Xikwembu xi va kutsuleke ha yona evuhlongeni bya le Egipta. (Eks. 12:26, 27) Loko Muxe se a dyuharile naswona a nyikela vumbhoni hi swiendlo swo hlamarisa swa Xikwembu, u khutaze Vaisrayele a ku: “Tsundzukani masiku ya khale, ehleketisisani hi malembe ya le ndzhaku ku suka eka xitukulwana xin’wana ku ya eka xitukulwana xin’wana; vutisa tata wa wena, a nga ku byela; vutisa vakulukumba va wena, va nga ku byela.” (Det. 32:7) Tanihi ‘vanhu va Yehovha ni ntlhambi wa madyelo ya yena,’ hinkwerhu ka hina ha n’wi dzunisa hi ntsako hi tlhela hi byela van’wana hi mintirho ya yena leyikulu. (Ps. 79:13) Ku tlula kwalaho, hi fanele hi kambisisa matimu ya hina, hi dyondza eka wona kutani hi kunguhatela vumundzuku.
19. Leswi hi nga le ku vonakaleni ka moya, hi fanele hi endla yini?
19 Ha tsaka leswi hi nga ngwingwiki emunyameni kambe hi nga le ku vonakaleni ka moya loku humaka eka Xikwembu. (Swiv. 4:18, 19) Hikwalaho a hi hisekeleni ku dyondza Rito ra Xikwembu kutani hi byela van’wana hi ntiyiso ku fana ni mupisalema loyi a dzuniseke Yehovha Hosi Leyi Lawulaka hi marito lama nge: “Ndzi ta vula ku lulama ka wena, ka wena ntsena. Oho Xikwembu, u ndzi dyondzisile ku sukela evuntshweni bya mina ku ya emahlweni, ku fikela sweswi ndzi hambeta ndzi vulavula hi mintirho ya wena yo hlamarisa. Oho Xikwembu, u nga ndzi tshiki ku fikela emalembeni ya ku dyuhala ni ya ku va mpunga, ku fikela loko ndzi vulavula hi voko ra wena exitukulwaneni lexi taka, eka hinkwavo lava taka, hi matimba ya wena.”—Ps. 71:16-18.
20. Hi yihi mphikamakaneta leyi nga kona, naswona u titwa njhani hi yona?
20 Tanihi vanhu va Yehovha lava tinyiketeleke, ha yi tiva mphikamakaneta ya vuhosi bya yena ni ku tshembeka ka vanhu. Hakunene, hi twarisa ntiyiso lowu nga erivaleni wa leswaku Yehovha i Hosi ya Vuako Hinkwabyo, la faneriwaka hi ku tinyiketela ka hina loku heleleke. (Nhlav. 4:11) Leswi moya wa yena wu nga le henhla ka hina, hi tlhela hi twarisa mahungu lamanene eka vanhu vo rhula, hi bohelela lava vavisekeke mbilu ni ku chavelela hinkwavo lava rilaka. (Esa. 61:1, 2) Ku nga khathariseki matshalatshala ya Sathana lama tsandzekeke yo fuma vanhu va Xikwembu ni vanhu hinkwavo, hi yi tlangela swinene ndzhaka ya hina ya moya naswona hi tiyimisele ku tshama hi tshembekile eka Yehovha hi tlhela hi n’wi dzunisa tanihi Hosi Leyi Lawulaka sweswi ni hilaha ku nga heriki.—Hlaya Pisalema 26:11; 86:12.
DYONDZA SWO TALA
Mi Va Ni Ripfumelo Leri Tiyeke Eka Mfumo Wa Xikwembu
Yehovha u tirhise mintwanano ya tsevu leyi tlhandlamanaka leswaku a tiyisekisa leswaku Mfumo wakwe wu ta hetisisa xikongomelo xakwe. Mintwanano leyi yi hi pfuna njhani leswaku hi tiyisa ripfumelo ra hina?


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Marka 5:1-43
5 Kutani va fika etlhelweni lerin’wana ra lwandle etikweni ra Vagerasa.+2 Hi ku hatlisa loko a huma ebyatsweni, a hlanganisiwa hi munhu la lawuriwaka hi matimba ya moya lowu nga basangiki la humaka exikarhi ka masirha-bako ya xitsundzuxo.+3 Xilawu xakwe a xi ri exikarhi ka masirha-bako; naswona ku fikela enkarhini wolowo a ku nga ri na munhu ni un’we loyi a a kota ku n’wi boha swi tiya hambi ku ri hi nketana,4 hikuva a a tala ku bohiwa hi tinsimbi ni tinketana, kambe a a tsema tinketana, entiyisweni a a tshova tinsimbi; a ku nga ri na munhu la nga ni ntamu wo n’wi hlula.5 Vusiku ni nhlikanhi a a hamba a huwelela a ri eka masirha-bako ni le tintshaveni naswona a a tixeka hi maribye.6 Kambe loko a vona Yesu a ha ri ekule, a tsutsuma a n’wi nkhinsamela,7 naswona, loko a huwelele hi rito+ lerikulu, a ku: “Xana ndzi ni mhaka yihi na wena Yesu, wena N’wana wa Xikwembu Lexi nge Henhla-henhla?+ Ndzi ku hlambanyela+ hi Xikwembu leswaku u nga ndzi xanisi.”+8 Hikuva a a ri karhi a wu byela a ku: “Huma eka munhu loyi, wena moya+ lowu nga basangiki.”9 Kambe a n’wi vutisa a ku: “Hi wena mani vito ra wena?” Kutani a ku eka yena: “Vito ra mina ndzi Vandla,+ hikuva hi tele.”+10 Naswona a n’wi kombela ko tala leswaku a nga hlongoli mimoya leyi etikweni.+11 A ku ri ni ntlhambi lowukulu wa tinguluve+ wu ri karhi wu dya+ entshaveni.12 Kutani yona yi n’wi kombela, yi ku: “Hi rhumele etingulubyeni, leswaku hi nghena eka tona.”13 Hiloko a yi pfumelela. Kutani mimoya leyi nga basangiki yi huma yi ya nghena etingulubyeni; ntlhambi wu tsutsuma wu wela eriweni elwandle, tinguluve leti lavaka ku ringana 2 000, ti nwela hi ku landzelelana ka tona elwandle.+14 Kambe varisi va tona va baleka va ya vika emutini ni le mantanghaleni; naswona vanhu va ta ku ta vona leswi endlekeke.+15 Kutani va fika eka Yesu, ivi va vona munhu loyi a a ri ni madimona a tshamile, a ambarile naswona a hanye kahle emianakanyweni, munhu loyi a a ri ni vandla; va sungula ku chava.16 Nakambe, lava va swi voneke va rungulela van’wana ndlela leyi swi endlekeke ha yona eka munhu loyi a a ri ni madimona swin’we ni le ka tinguluve.17 Hiloko va sungula ku n’wi kombela leswaku a suka emigangeni+ ya vona.18 Kuteloko a ri karhi a khandziya byatso, munhu loyi a a ri ni madimona a kombela ku famba na yena.+19 Hambiswiritano, a nga n’wi pfumelelanga, kambe u n’wi byele a ku: “Famba ekaya emaxakeni+ ya wena, kutani u ma rungulela swilo hinkwaswo leswi Yehovha+ a ku endleleke swona ni tintswalo+ leti a veke na tona eka wena.”20 Kutani a famba ivi a sungula ku huwelela eDekapolisi+ swilo hinkwaswo leswi Yesu a n’wi endleleke swona, vanhu hinkwavo va sungula ku hlamala.+21 Loko Yesu a tlhela a pelela eribuweni leri nga endzhandzeni hi byatso, ntshungu lowukulu wu hlengeletanela eka yena; a a ri etlhelo ka lwandle.+22 Kutani un’wana wa tindhuna leti ungamelaka sinagoga, loyi vito rakwe ku nga Yayiro, a ta, kuteloko a n’wi vona, a wela emilengeni+ yakwe23 kutani a n’wi kombela ko tala, a ku: “Xinhwanyetana xa mina xi le ka xiyimo xo biha ngopfu. Ndzi kombela u ta u ta xi tlhandleka mavoko+ leswaku xi ta hola, xi hanya.”+24 Hiloko a famba na yena. Naswona ntshungu lowukulu a wu n’wi landzela wu ri karhi wu kamanyetelana eka yena.+25 A ku ri ni wansati loyi a a khomiwe hi vuvabyi byo khuluka ngati+ malembe ya 12,+26 naswona a a vangeriwe switlhavi swo tala hi tin’anga+ to tala, a tirhisa xuma xakwe hinkwaxo, kambe a nga pfunekanga, ematshan’weni ya sweswo, ku vava ku nyanyile.27 Loko a twa hi ta Yesu, wansati loyi a ta hi le ndzhaku exikarhi ka ntshungu kutani a khumba+ nguvu yakwe ya le handle;28 hikuva a a hamba a ku: “Loko ndzo khumba ntsena tinguvu takwe ta le handle, ndzi ta hola.”+29 Hi ku hatlisa nseledyana wakwe wa ngati wu phya, kutani a swi twa emirini wakwe leswaku u horisiwile evuvabyini bya khombo.+30 Yesu hi ku hatlisa na yena a xiya leswaku matimba+ ma humile eka yena, hiloko a hundzulukela entshungwini a ku: “I mani la nga khumba tinguvu ta mina ta le handle?”+31 Kambe vadyondzisiwa vakwe va ku eka yena: “Wa swi vona leswaku ntshungu wu tikamanyetela eka wena,+ kambe u ri, ‘I mani la nga ndzi khumba?’”32 Hambiswiritano, a rhalarhala ku vona wansati loyi a nga endla leswi.33 Kambe wansati loyi, hi ku tshuka ni ku rhurhumela, hi ku tiva leswi endlekeke eka yena, a ta a ta wela ehansi emahlweni ka yena kutani a n’wi byela ntiyiso hinkwawo.+34 A ku eka wansati loyi: “N’wananga, ripfumelo ra wena ri ku hanyisile. Famba hi ku rhula,+ naswona u hanya swinene evuvabyini bya wena bya khombo.”+35 Loko a ha vulavula, vanhu van’wana lava humaka ekaya ra ndhuna leyi ungamelaka sinagoga va ta ivi va ku: “N’wana wa wena wa xisati u file! Wa ha n’wi karhatela yini mudyondzisi?”+36 Kambe loko marito lama vuriwaka ma wela etindleveni ta Yesu, a byela ndhuna leyi ungamelaka sinagoga a ku: “U nga chavi, ntsena vana ni ripfumelo.”+37 Kutani a nga pfumelanga ku landzeriwa hi munhu loko ku nga ri hi Petro na Yakobo na Yohane makwavo wa Yakobo.+38 Kutani va fika endlwini ya ndhuna leyi ungamelaka sinagoga, hiloko a vona ku ri ni hasahasa ya huwa ni lava rilaka naswona va kalakala swinene,39 kutani, loko a nghenile, a ku eka vona: “Ha yini mi vanga hasahasa ya huwa naswona mi rila? N’wana lontsongo a nga fanga, kambe u etlele.”+40 Hiloko va sungula ku n’wi hleka hi ku hlekula. Kambe, loko a va humesele ehandle hinkwavo, a teka tata wa n’wana lontsongo ni mana wakwe ni lava a va ri na yena, kutani a nghena laha n’wana lontsongo a a ri kona.+41 Kutani a khoma voko ra n’wana lontsongo, a ku eka yena: “Thalithakumi,” leswi, loko swi hundzuluxeriwa, swi vulaka leswaku: “Nhwanyana, Ndzi ri eka wena, Pfuka!”+42 Hi ku hatlisa nhwanyana a pfuka kutani a sungula ku famba, hikuva a a ri ni malembe ya 12. Xikan’we-kan’we a va nga ha tikoti hi ku tsaka+ lokukulu.43 Kambe a va lerisa hi ku phindha-phindha leswaku va nga byeli+ munhu swilo leswi, kutani a va byela leswaku va nyika nhwanyana loyi swo dya.


text:
Ha Yini Ku Nga Ri Na Ku Rhula Emisaveni?
Nhlamulo ya Bibele
Matshalatshala ya munhu yo tisa ku rhula emisaveni ma tsandzekile naswona ma ta hambeta ma tsandzeka hikwalaho ka swivangelo swo hlayanyana:
“
Munhu loyi a fambaka a nga ka a nga wu kongomisi nkondzo wa yena.” (Yeremiya 10:23) Vanhu a va nga vumbiwanga na byona vuswikoti kumbe mfanelo yo tifuma, kutani a va nge swi koti ku tisa ku rhula loku nga heriki emisaveni.
“
Mi nga tshembi vanhu va xiyimo xa le henhla, hambi ku ri n’wana wa munhu wa nyama, loyi a tsandzekaka ku ponisa. Moya wakwe wa huma, a tlhelela entshurini wa yena; hi siku rero miehleketo yakwe ya lova.” (Pisalema 146:3, 4) Varhangeri va tihulumendhe hambi ku ri lava nga ni swikongomelo leswinene, a va nge tisi ntlhantlho lowu heleleke wa swiphiqo leswi vangaka tinyimpi.
“
Emasikwini yo hetelela ku ta fika minkarhi ya mangava leyi swi nonon’hwaka ku langutana na yona. Hikuva vanhu va ta va . . . lava nga ni tihanyi, lava nga rhandziki vunene, vaxengi, lava omeke tinhloko, lava tikukumuxaka hi ku tinyungubyisa.” (2 Timotiya 3:1-4) Hi hanya “
emasikwini yo hetelela,” ya misava leyi yo homboloka, ku nga nkarhi lowu mikhuva ya vanhu leyi tinyikeke matimba yi endlaka leswaku swi tika swinene ku kondletela ku rhula.
“
Khombo eka misava ni lwandle, hikuva Diyavulosi u xikele eka n’wina, a hlundzukile swinene, hi ku tiva leswaku u ni nkarhi wo koma.” (Nhlavutelo 12:12) Leswi nala wa Xikwembu Diyavulosi a lahleriweke laha misaveni, u kucetela vanhu leswaku va va ni moya wo biha. Loko a ha ri “
mufumi wa misava leyi,” ku rhula a hi nge ku voni.—Yohane 12:31.
“
[Mfumo wa Xikwembu] wu ta pfotlosa kutani wu herisa mimfumo leyi hinkwayo [leyi kanetanaka ni Xikwembu], kambe wona wu ta tshama hilaha ku nga riki na makumu.” (Daniyele 2:44) Mfumo wa Xikwembu wu ta enerisa ku navela ka hina ko lava misava leyi nga ni ku rhula loku nga heriki, ku nga ri hulumendhe yihi ni yihi ya vanhu.—Pisalema 145:16.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Amosi 2:1-16
2 “Yehovha u te, ‘“Hikwalaho ka swiendlo swinharhu swa Mowabu+ swa ku pfukela, ni hikwalaho ka mune wa swona, a ndzi nge byi tlherisi, hikwalaho ka leswi wu hisaka marhambu ya hosi ya Edomu ma va mhemba.+2 Ndzi ta rhumela ndzilo eka Mowabu, wu fanele wu lovisa swihondzo swo tshama eka swona swa Keriyoti;+ Mowabu wu fanele wu fa hi huwa, hi hungwe, hi mpfumawulo wa nanga.+3 Kutani ndzi ta lovisa muavanyisi exikarhi ka wona, tihosana ta wona hinkwato ndzi ta ti dlaya na wona,”+ Yehovha u vurile.’4 “Yehovha u te, ‘Hikwalaho ka swiendlo swinharhu swa Yuda swa ku pfukela,+ ni hikwalaho ka mune wa swona, a ndzi nge byi tlherisi, hikwalaho ka leswi va bakanyaka nawu wa Yehovha,+ ni hikwalaho ka leswi va nga swi hlayisangiki swileriso swa yena; kambe mavunwa ya vona,+ lama landzeleriweke hi vatata wa vona, ma va tsendzelekisile.+5 Ndzi ta rhumela ndzilo eka Yuda, wu fanele wu lovisa swihondzo swo tshama eka swona swa Yerusalema.’+6 “Yehovha u te, ‘Hikwalaho ka swiendlo swinharhu swa Israyele swa ku pfukela,+ ni hikwalaho ka mune wa swona, a ndzi nge byi tlherisi, hikwalaho ka leswi va xavisaka munhu wo lulama leswaku va kuma silivhere, ni xisiwana hi ntsengo wa maphaxani.+7 Va hefemutekela ritshuri ra misava leri nga enhlokweni ya lava nga swisiwana;+ ndlela ya lavo rhula va yi hambukisa;+ kutani wanuna ni tata wakwe va ye eka nhwanyana wun’we,+ hi xikongomelo xo nyamisa vito ra mina ro kwetsima.+8 Va etlela etingubyeni leti tekiweke ti ri xitiyisekiso xa nandzu+ etlhelo ka alitari yin’wana ni yin’wana;+ va nwa vhinyo ya lava va rihisiweke endlwini ya swikwembu swa vona.’+9 “‘Kambe loko ku ri mina, ndzi lovise Muamori+ hikwalaho ka vona, loyi a a tlakuke ku fana ni ku tlakuka ka mikedari, loyi a a ri ni matimba ku fana ni mirhi leyikulu;+ ndzi herise mihandzu ya yena leyi nga ehenhla ni timitsu ta yena leti nga ehansi.+10 Kutani mina ndzi mi humesile etikweni ra Egipta,+ ndzi mi fambise emananga ku ringana malembe ya 40,+ leswaku mi teka tiko ra Muamori.+11 Ndzi hambete ndzi veka vana van’wana va n’wina va va vaprofeta,+ van’wana va majaha ya n’wina va va Vanaziri.+ Xana leswi a swi fanelanga swi va tano, N’wina vana va Israyele?’ ku vula Yehovha.12 “‘Kambe mi hambete mi nyika Vanaziri vhinyo leswaku va nwa,+ naswona mi lerise vaprofeta, mi ku: “Mi nga tshuki mi profeta.”+13 Maswivo, leswi swi nga ehansi ka n’wina ndza swi ninginisa, hilaha golonyi leyi teleke nyandza ya mavele lawa ma ha ku tsemiwaka yi ninginikaka hakona.14 Ndhawu yo balekela eka yona yi fanele yi nga vi kona eka loyi a nga ni rivilo,+ naswona a nga kona loyi a nga ni matimba loyi a nga ta tiyisa matimba yakwe, a nga kona munhu wa matimba loyi a nga ta ponisa moya-xiviri wakwe.+15 A nga kona loyi a tamelaka vurha loyi a nga ta yima, a nga kona loyi a nga ni milenge ya rivilo loyi a nga ta baleka, a nga kona mugadi wa hanci loyi a nga ta ponisa moya-xiviri wakwe.+16 Loyi a tiyeke mbilu exikarhi ka vavanuna va matimba, u ta baleka a nga ambalanga nchumu esikwini rero,’+ ku vula Yehovha.”


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Estere 8:1-17
8 Hi siku rero Hosi Ahasuwerusi a nyika Estere lowa hosi ya xisati yindlu ya Hamani,+ loyi a a ri ni rivengo eka Vayuda;+ kutani Mordekayi a fika emahlweni ka hosi, hikuva Estere a a vurile leswaku i mani eka yena.+2 Hiloko hosi yi humesa xingwavila+ xa yona xo fungha lexi yi xi tekeke eka Hamani yi xi nyika Mordekayi; Estere a veka Mordekayi ehenhla ka yindlu ya Hamani.+3 Ku tlula kwalaho, Estere a tlhela a vulavula emahlweni ka hosi, a wela emilengeni ya yona a rila, a kombela+ tintswalo ta yona leswaku yi tlherisa vubihi+ bya Hamani lowa Muagaga ni kungu+ rakwe leri a ri boheleke Vayuda.+4 Kutani hosi yi tlakusela nhonga ya vuhosi ya nsuku+ eka Estere, Estere a tlakuka a yima emahlweni ka hosi.5 Hiloko a ku: “Loko swi vonaka swi ri swinene eka hosi, ni loko ndzi kume tintswalo+ ematihlweni ya yona, mhaka yi fanerile emahlweni ka hosi, naswona ndzi ri lonene ematihlweni ya yona, a ku tsariwe leswaku ku suriwa matsalwa ya vumbhoni lama tsariweke,+ ku nga kungu ra Hamani n’wana wa Hamedata lowa Muagaga,+ leri a ri tsaleke leswaku a lovisa Vayuda+ lava va nga emigangeni hinkwayo leyi nga ehansi ka vulawuri bya hosi.+6 Hikuva ndzi nga swi tiyiselela njhani loko ndzi vona khombo leri ri nga ta wela varikwerhu, naswona ndzi nga swi tiyiselela njhani loko ndzi vona ku lovisiwa ka maxaka ya mina?”7 Hiloko Hosi Ahasuwerusi a byela Estere lowa hosi ya xisati na Mordekayi lowa Muyuda a ku: “Maswivo! Yindlu ya Hamani ndzi yi nyikete eka Estere,+ yena va n’wi hayeke emhandzini,+ hikwalaho ka leswi a tshambuluteke voko rakwe ku lwa ni Vayuda.8 N’wina tsalelani Vayuda leswi swi nga swinene ematihlweni ya n’wina hi vito ra hosi,+ mi swi lema hi xingwavila xo fungha ha xona xa hosi; hikuva tsalwa leri tsariweke hi vito ra hosi ri tlhela ri lemiwa hi xingwavila xo fungha ha xona xa hosi, a swi koteki leswaku ri suriwa.”+9 Kutani ku vitaniwa vamatsalana+ va hosi hi nkarhi wolowo hi n’hweti ya vunharhu, hileswaku, hi n’hweti ya Sivhana, hi siku ra vu-23 ra yona; hiloko ku tsariwa hinkwaswo leswi Mordekayi a swi leriseke Vayuda ni valanguteri+ ni tindhuna-nkulu ni tihosana ta miganga leyi nga ehansi ka vulawuri bya hosi leyi a yi sukela eIndiya ku ya aEtiyopiya, miganga leyi nga ehansi ka vulawuri bya hosi yi ri 127,+ muganga wun’wana ni wun’wana lowu nga ehansi ka vulawuri bya hosi wu tsaleriwe+ hi matsalelo ya wona ni vanhu van’wana ni van’wana hi ririmi ra vona,+ ni Vayuda va tsaleriwe hi matsalelo ya vona ni hi ririmi ra vona.+10 Hiloko a tsala hi vito ra Hosi+ Ahasuwerusi, a lema+ hi xingwavila xo fungha+ ha xona xa hosi, a rhumela matsalwa ya vumbhoni lama tsariweke hi voko ra varhumiwa lava gadeke tihanci,+ va gade tihanci leti fambisaka mapapila leti tirhisiwaka entirhweni wa le vuhosini, vana va tihanci ta matswele leti nga ni rivilo,11 leti hosi yi ti nyikeke Vayuda lava a va ri emitini yo hambana-hambana leswaku va hlengeletana,+ va yimela mimoya-xiviri ya vona, leswaku va lovisa, va dlaya ni ku herisa vandla hinkwaro ra vanhu+ ni miganga leyi nga ehansi ka vulawuri bya hosi lava a va va venga, lavatsongo ni vavasati, ni ku phanga swilo swa vona,+12 hi siku rin’we+ emigangeni hinkwayo leyi nga ehansi ka vulawuri bya Hosi Ahasuwerusi, hi siku ra vu-13+ ra n’hweti ya vu-12, hileswaku, n’hweti ya Adhara.+13 Kopi+ ya tsalwa a yi fanele yi nyiketiwa yi va nawu emigangeni hinkwayo yo hambana-hambana leyi nga ehansi ka vulawuri bya hosi, yi hangalasiwa eka vanhu hinkwavo, leswaku Vayuda va lunghekela siku leri hi xikongomelo xo tirihisela+ eka valala va vona.14 Loko ku ri varhumiwa,+ va gade tihanci leti fambisaka mapapila leti tirhisiwaka emintirhweni ya le vuhosini, va huma, va hatlisa, va tsutsuma+ hi ku landza rito ra hosi; nawu a wu huma ekhokholweni ra Xuxani.+15 Loko ku ri Mordekayi, u ye emahlweni ka hosi a ambale nguvu ya vuhosi+ ya wasi ni ntsembyana, a ri ni harhi leyikulu ya nsuku, ni nkhancu wa lapi ro vevuka+ ra voya lebyi pendiweke byi va bya xivunguvungu.+ Muti wa Xuxani wu ba xivuvutana wu tsakile.+16 Ku humelela ku vonakala, ku tsaka,+ ku khana ni ku fundzheka eka Vayuda.17 Emigangeni hinkwayo leyi nga ehansi ka vulawuri bya hosi ni le mitini hinkwayo yo hambana-hambana laha rito ra hosi ni nawu wa yona a swi fika kona, Vayuda a va tsaka ni ku khana, va endla nkhuvo,+ va va ni siku lerinene; naswona vanhu+ vo tala va tiko a va tivula Vayuda,+ hikuva ku chava+ Vayuda a ku wele ehenhla ka vona.


text:
Rhavi Ni Rungula Ro Valanga
Ha ku rhamba hi mandla mambirhi ku ta valanga marhavi ni vugandliselo bya hina. Kuma tindhawu ni minkarhi yo valanga.
Côte d’Ivoire
Rue J-58 - Lot 1758
Deux-Plateaux
3ème tranche, Vallon
ABIDJAN
CÔTE D’IVOIRE
+225 2241-3606
Ku Valanga
Hi Musumbhunuku ku ya fikela hi Ravuntlhanu
2:00 p.m. ku ya eka 4:00 p.m.
Swi teka awara
Hi Ku Komisa
Ku hundzuluxeriwa minkandziyiso ya Bibele hi Xibaoulé ku katsa ni tindzimi tin’wana ta tsevu ku nga: Xiabbey, Xiattié, Xibété, Xigouro, Xiguéré ni Xiyacouba. Ku endliwa minkandziyiso leyi yingiseriwaka ya tibroxara ni tidrama hi tindzimi to hlayanyana.


text:
1Anu vanyamne, hanyani ni sithumi sanu ngu nzila yo lulama ni fanelo, na mi txi ziva ti to nanu mina ni Mkoma wanu a ku nzumani. 2Simamisani mi khongela, mi txi khutalela kona mikombeloni, na mi txi bonga, 3mi txi hi kombelela ni nathu, kasiku Txizimu txi hi tulela nzila ya kutxhumayela kwathu, kasiku hi si kota ku huwelela msisalo wa Kristu, ani ni maneka mkorani ngu mhaka ya wona msisalowo. 4Ni kombeleleni kasiku ni si kota ku wu txhamusela ngu kuwomba ngu tifanelo ti ti lavekako. 5Hanyani ngu wuzivi ni va va ku hahanze, mi txi londola tatinene mbimo yi mi ku ka yona. 6Kuwombawomba kwanu ku na ve ko tsakisa yotshe mbimo, na ku di lungilwe ngu m'nyu, ti to mi ziva ti mi fanelako kuxamulisa tona mthu ni mthu. 7I di mahungu a ti ni hanyisako tona, a na ta mi xawutela totshe ene Tikiko mwanathu wo randeka, txithumi txo thembeka, txithumi kulothu mthumoni ka Mkoma. 8Ni mi rumela ene, ngu kota ya toneto, to ta mi xawutela mahungu a wutomi wathu ni kuta tsanisa timbilu tanu. 9Kumweko ni Onesimu, mwanathu wo thembeka ni kurandeka ngutu, awu i ku wa lixaka la ka kwanu. Vona va na ta mi xawutela totshe ti ti mahekako kheno. 10Wa mi dingula Aristarkusi i ku txibotxhwa kulothu, kumweko ni Marku mtukulu wa mwanawe Bharnabhasi, awu mi nga ziviswa timhaka takwe; ngako a txi mi endela, mu amukeleni. 11Jesu, awu a dhanwako ku i Justo, wa mi dingula nene. Ava va nga ya wukwerani, ngu vona vava tsena va thumako kumweko ni nani, ka mthumo wa mfumo wa Txizimu; ngu vona va ni thavelelako. 12Wa mi dingula Epafrasi, i ku mmweyo wanu, txithumi txa Kristu Jesu, txi lwako yotshe mbimo ngu nganu mikombeloni kwakwe, kasiku mi zumba mi di va kuhetiseka, mi di va kutsana amu ka kumaha totshe ti Txizimu txi ti randako. 13Kha ditshuri ani na mu fakazela ka mhaka yiya: Ene wa ti karata ngutu ngu nganu, ngu va Laodhikheya, ni va Hierapoli. 14Wa mi dingula nene Luka, mngana wathu wa ñanga, wa mi dingula nene Demasi. 15Dingulani vanathu va Laodhikheya, ni mame Ninfa, ni Dibanza di di sengeletanako mtini kwakwe. 16Msana ka kuva di di gondilwe hagari kwanu dipapilo diya, di ningeleni di gondwa kambe Dibanzani ka Laodhikheya; nananu lavani kugonda adi di tako ngu Laodhikheya. 17Gelani kambe Arkipo mi txi khanu: “Tsimbitisa khakwati mthumo wu u nga wu amukela manzani ka Mkoma; wu thume ngu tifanelo ta tinene.” 18Madingulisa awa ni bhala ngu txanza txangu: Ani Paulo. Mi nga divaleni ti to ni kukhotelwani. Kateko yi na ve ni nanu.
Copyright
Learn More


text:
JANUARY 15, 2013
KOREA DZONGA
Korea Dzonga: Xiboho Xa Komiti Ya Timfanelo Ta Vanhu Ya UN
Hi October 25, 2012, Komiti ya Timfanelo ta Vanhu ya Nhlangano wa Matiko yi vule leswaku tiko ra Korea Dzonga ri fanele ri riha Timbhoni ta 388 leti aleke ku ya evusocheni hikwalaho ka tidyondzo ta vukhongeri bya tona hileswi ri honiseke timfanelo ta tona. Nakambe tiko leri ri fanele ri sula milandzu ya vugevenga leyi ti tlhandlekiweke yona. Xiboho lexi xi nkandziyisa nkoka wa xiboho lexi fanaka lexi tekiweke hi March 24, 2011, lexi yimaka ni Timbhoni ta 100 ta le Korea leti a ti gweveriwe ku pfaleriwa ekhotsweni hileswi ti aleke ku ya evusocheni hikwalaho ka tidyondzo ta tona ta vukhongeri. Muvulavuleri wa Timbhoni, Dae-il Hong u te: “Swiboho leswi swi khutaza tiko ra Korea Dzonga leswaku ri ntshunxa majaha ya 733 lama nga Timbhoni lawa sweswi ma nga ekhotsweni.”
Media Contacts:
International: J. R. Brown, Office of Public Information, tel. +1 718 560 5000
Republic of Korea: Dae-il Hong, tel. +82 10 3951 0835


text:
Yesu—Ndlela Leyi A A Hanya Ha Yona
“Swakudya swa mina i ku endla ku rhandza ka loyi a ndzi rhumeke ni ku heta ntirho wakwe.”—YOHANE 4:34.
LESWI endleke leswaku Yesu a vula marito lama nga laha henhla swi hi komba leswi a a hanyela swona. Yesu ni vadyondzisiwa vakwe va hete mixo hinkwawo va ri eku fambeni etintshaveni ta Samariya. (Yohane 4:6) Leswi vadyondzisiwa a va ehleketa leswaku a nga va a twa ndlala, va n’wi nyike swakudya. (Yohane 4:31-33) Loko a va angula, u va katsakanyele xikongomelo xakwe hi vutomi. Eka yena, ku endla ntirho wa Xikwembu a ku ri nchumu wa nkoka ku tlula ku dya. Marito ni swiendlo swa Yesu a swi kombisa leswaku a a hanyela ku endla ku rhandza ka Xikwembu. Xana leswi a swi katsa yini?
A chumayela ni ku dyondzisa hi Mfumo wa Xikwembu
Loko Bibele yi hlamusela ntirho wa Yesu yi ri: “A rhendzeleka ni tiko hinkwaro ra Galeliya, a dyondzisa . . . ni ku chumayela mahungu lamanene ya mfumo.” (Matewu 4:23) Yesu a a nga chumayeli ntsena hi Mfumo wa Xikwembu. U tlhele a dyondzisa vanhu hi ku va letela, a va hlamusela ni ku va khorwisa. Mfumo a ku ri nhloko-mhaka ya rungula rakwe.
Hi nkarhi wa vutirheli byakwe, Yesu u dyondzise vayingiseri vakwe leswi Mfumo wa Xikwembu wu nga swona ni leswi wu nga ta swi endla. Xiya timhaka leti landzelaka malunghana ni Mfumo swin’we ni Matsalwa lama kombisiweke lawa eka wona Yesu a hi byelaka hileswi Mfumo wu nga ta swi endla.
Mfumo wa Xikwembu i hulumendhe ya le tilweni, naswona Yehovha u veke Yesu leswaku a va Hosi ya wona.—MATEWU 4:17; YOHANE 18:36.
Mfumo wu ta kwetsimisa vito ra Xikwembu naswona wu ta endla leswaku ku rhandza ka xona ku endleka emisaveni hilaha ku endlekaka hakona etilweni.—MATEWU 6:9, 10.
Ehansi ka Mfumo wa Xikwembu, misava hinkwayo yi ta hundzuriwa paradeyisi.—LUKA 23:42, 43.
Ku nga ri khale Mfumo wa Xikwembu wu ta fika kutani wu endla leswaku ku rhandza ka Xikwembu ku endleka emisaveni. *—MATEWU 24:3, 7-12.
A endla mintirho yo hlamarisa
Yesu a a tiveka tanihi “Mudyondzisi.” (Yohane 13:13) Hambiswiritano, hi nkarhi wa vutirheli byakwe lebyi tekeke malembe manharhu ni hafu, u tlhele a endla mintirho yo hlamarisa. Mintirho leyi yi hetisise swikongomelo swimbirhi. Xo sungula, yi kombise leswaku hakunene a a rhumiwe hi Xikwembu. (Matewu 11:2-6) Xa vumbirhi, yi kombise leswi a nga ta swi endla loko a ri Hosi ya Mfumo wa Xikwembu enkarhini lowu taka. Xiya man’wana ya masingita lawa a ma endleke.
U miyete lwandle leri kariheke ni swidzedze.—MARKA 4:39-41.
U hanyise vanhu lava vabyaka, lava feke mahlo, lava feke tindleve ni lava lamaleke.—LUKA 7:21, 22.
U andzise swakudya, xisweswo a phamela mintshungu leyi a yi twa ndlala.—MATEWU 14:17-21; 15:34-38.
Eka swiendlakalo swinharhu, u pfuxe vanhu lava feke.—LUKA 7:11-15; 8:41-55; YOHANE 11:38-44.
Hi mahlo ya mianakanyo wa nga vona leswi misava yi nga ta va xiswona loko se ku fuma Hosi leyi nga ni matimba!
A kombisa vumunhu bya Yehovha Xikwembu
Loko swi ta emhakeni yo dyondzisa van’wana hi Yehovha, ku hava munhu la fanelekaka ku tlula N’wana wa Xikwembu, loyi a a tiviwa hi vito ra Yesu Kreste. Tanihi “mativula ya ntumbuluko hinkwawo,” Yesu u hanye etlhelo ka Yehovha etilweni ku tlula swivumbiwa hinkwaswo swa moya. (Vakolosa 1:15) Ehleketa hi minkarhi leyi eka yona a tekeleleke mianakanyo ya Tata wakwe, a dyondza ku rhandza kakwe, milawu yakwe ni tindlela takwe.
A swi fanerile ku va Yesu a vula a ku: “Leswaku N’wana i mani ku hava loyi a swi tivaka handle ka Tatana; ni leswaku Tatana i mani, ku hava loyi a swi tivaka handle ka N’wana, ni loyi N’wana a rhandzaka ku n’wi hlavutela eka yena.” (Luka 10:22) Loko Yesu a ri laha misaveni tanihi munhu wa nyama, hi ku tirhandzela u kombise leswi Tata wakwe a nga xiswona. Leswi Yesu a a vulavula ni ku dyondzisa ha swona a swi hlawulekile; a a dyondzisa leswi a swi dyondzeke exivandleni xa moya, laha Xikwembu lexi nga le Henhla-henhla xi tshamaka kona.—Yohane 8:28.
Leswi Yesu a swi endleke leswaku a kombisa vumunhu bya Tata wakwe swi nga fanisiwa ni leswi muchini wa gezi lowu nga ni matimba wu swi endlaka. Muchini lowu wa swi kota ku hunguta matimba ya gezi, ku endlela leswaku vanhu va kota ku ri tirhisa. Loko Yesu a ri laha misaveni u dyondzise vanhu leswi a swi dyondzeke etilweni malunghana ni Tata wakwe, lerova vanhu lava titsongahataka va swi kotile ku swi khoma ni ku swi tirhisa evuton’wini bya vona.
Xiya tindlela timbirhi leti Yesu a byi kombiseke ha tona vumunhu bya Tata wakwe.
Loko Yesu a dyondzisa u endle leswaku vanhu va tiva ntiyiso hi Yehovha—vito rakwe, xikongomelo xakwe ni tindlela takwe.—YOHANE 3:16; 17:6, 26.
Hi swiendlo swakwe, Yesu u kombise timfanelo to tala to saseka ta Yehovha. U byi kombise hi ku helela vumunhu bya Tata wakwe lerova a ku: ‘Loko u lava ku tiva vumunhu bya Tatana, languta mina.’—YOHANE 5:19; 14:9.
Hakunene ndlela leyi Yesu a hanyeke ha yona ya hlamarisa. Hi nga vuyeriwa swinene hi ku kambisisa xivangelo xo va a file kutani hi hanya hi ku pfumelelana ni leswi hi swi dyondzaka.
^ ndzim. 9 Leswaku u dyondza leswi engetelekeke malunghana ni Mfumo wa Xikwembu ni ndlela leyi hi swi tivaka ha yona leswaku wu ta fika ku nga ri khale, vona ndzima 8, leyi nge “Mfumo Wa Xikwembu I Yini?” na ndzima 9, leyi nge “Xana Hi Hanya ‘eMasikwini Yo Hetelela’?,” ya buku leyi nge Xana Bibele Yi Dyondzisa Yini Hakunene? leyi kandziyisiweke hi Timbhoni ta Yehovha.


text:
INDONESIA
Ku Twarisa Vito Ra Yehovha Hi Ntsako
Eka malembe yo tala ya ku yirisiwa ka ntirho wo chumayela, vamakwerhu eIndonesia va landzele ndzayo ya Yesu hi vutlhari leyi nge, “vanani ni vuxiyaxiya kukota tinyoka naswona mi kala nandzu kukota matuva.” (Mat. 10:16) Kambe loko ku yirisiwa ka ntirho wo chumayela ku herisiwile, vo tala va boheke ku dyondza ku chumayela “hi vurhena.”
Hi xikombiso, vamakwerhu van’wana a va kanakana loko va fanele va chumayela hi yindlu ni yindlu kutani a va endla maendzo yo vuyela ni tidyondzo ta Bibele ntsena. Van’wana a va nga swi lavi ku chumayela Mamoslem. Vo tala a va tivitana Vakreste ematshan’weni ya Timbhoni ta Yehovha naswona a va tirhisa vuhundzuluxeri bya Bibele bya Vujagana ematshan’weni yo tirhisa Vuhundzuluxeri Bya Misava Leyintshwa bya Xiindonesia. * Van’wana a va nga yimi na yona mhaka ya ku fambisa minkandziyiso leyi sekeriweke eBibeleni mahala.
Yin’wana ya mikhuva leyi a yi hambeta yi endliwa hi nkarhi wa ku yirisiwa ka ntirho. Van’wana a va namarhela mindhavuko leyi endleke leswaku va landzula ripfumelo ra vona hikwalaho ka leswi a va nga wu landzeleli nkongomiso wa Matsalwa. Xana vamakwerhu lava a va ta pfuniwa njhani?
Yehovha u va nyike ndzayo leyi pfunaka leyi humaka eka vamakwerhu lava wupfeke. (Efe. 4:11, 12) Hi xikombiso, hi 2010, Stephen Lett xirho xa Huvo leyi Fumaka u khutaze vamakwerhu leswaku va vangamisa vito ra Xikwembu hi ku tirhisa Vuhundzuluxeri Bya Misava Leyintshwa ensin’wini. Misja Beerens loyi a nga murhumiwa u ri: “Nkulumo ya Makwerhu Lett yi va khumbe swinene vahuweleri vo tala. Va vone nkoka wo va Timbhoni ta Yehovha ni ku yimelela Rito ra Xikwembu.”
Tanihi leswi Mamoslem ya le Indonesia a ma ehleketa leswaku Timbhoni ta Yehovha i vukhongeri bya Vujagana, Vutirheli Bya Mfumo bya Xiindonesia byi nyikele nkongomiso lowu landzelaka: “Ku vula erivaleni leswaku u Mbhoni ya Yehovha loko u sungula bulo hakanyingi i mhaka ya nkoka swinene. . . . Ha tinyungubyisa hileswi hi yimelaka Yehovha ni ku endla leswaku vito rakwe ni swikongomelo swakwe swi tiviwa ensin’wini ya hina!” Shinsuke Kawamoto loyi a tirhaka erhavini ra le Indonesia u ri: “Ku tirhisa ndlela leyi, leyi kongomeke hi vutlhari swi endla leswaku ku va ni vuyelo lebyinene. Mamoslem yo tala ma tivutisa swivutiso swo tala hi Timbhoni ta Yehovha. Ma lava ku tiva leswaku i yini lexi endlaka hi hambana ni vanhu van’wana. Sweswo swi endla leswaku hi kuma nkarhi wo ma chumayela.”
Nakambe vahuweleri va khutaziwe ku antswisa ndlela leyi va xi fambisaka ha yona Xihondzo xo Rindza swin’we ni Xalamuka! Lothar Mihank, muhlanganisi wa Komiti ya Rhavi wa hlamusela: “Leswaku vanhu va hi tiva, va fanele va hlaya timagazini ta hina. Swa olova ku ti fambisa naswona swi endla leswaku vanhu va amukela ntiyiso. Loko hi ti fambisa etindhawini hinkwato, hi nyika vanhu lunghelo ro dyondza hi Yehovha.”
Ku Chumayela eTindhawini Ta Mani Na Mani Swi Va Ni Vuyelo Lebyinene
Hi 2013, rhavi ra le Indonesia ri sungule tindlela timbirhi letintshwa to chumayela leti simekiweke hi Huvo leyi Fumaka: Tsima ro chumayela etindhawini ta mani na mani emadorobeni ni le ka tindhawu ta mani na mani leti chumayeriwaka hi vandlha. Tindlela leti to chumayela leti tsakisaka ti pfumelela vanhu vo tala eIndonesia leswaku va va ni lunghelo ro twa mahungu lamanene.
Matafula yo sungula lama tirhisiweke ku fambisa minkandziyiso eka tsima leri ro hlawuleka ro chumayela etindhawini ta mani na mani emadorobeni a ma vekiwe eka molo lowukulu lowu xavisaka swilo swa elektroniki, eWest Jakarta. Kutani mavandlha ya kwalaho ma sungule ku veka swigolonyana swo chumayela ha swona ni matafula yo fambisa minkandziyiso etindhawini leti ma tirhelaka eka tona nsimu. Ku nga si hela lembe, matafula yo tlula 400 yo fambisa minkandziyiso ni swigolonyana swo chumayela ha swona a swi tirhisiwa emadorobeni lamakulu eIndonesia. Ku ve ni vuyelo byihi?
Yusak Uniplaita, nkulu wa le Jakarta, wa vika: “Loko hi nga si sungula ku chumayela endhawini ya mani na mani, vandlha ra hina a ri oda timagazini ta 1 200 hi n’hweti. Endzhaku ka tin’hweti ta tsevu, a hi oda timagazini ta 6 000 hi n’hweti. Sweswi hi oda timagazini ta 8 000 hi n’hweti. Hi tlhela hi fambisa tibuku ni tibroxara to tala.” EMedan, le North Sumatra, ntlawa lowutsongo wa maphayona wu veke swigolonyana swo chumayela ha swona etindhawini tinharhu. Eka n’hweti yo sungula, ma fambise tibuku ta 115 ni timagazini to ringana 1 800. Endzhakunyana ka tin’hweti timbirhi, maphayona ya kwalomu ka 60 lama humaka etindhawini ta nkombo ma fambise tibuku ta kwalomu ka 1 200 swin’we ni timagazini ta 12 400. Jesse Clark loyi a nga murhumiwa, u ri: “Tindlela leti, letintshwa to chumayela ti tsakisa vamakwerhu naswona leswi swi kombisa leswaku vanhu va le Indonesia va tsakela swilo swa moya. Tsima ro chumayela etindhawini ta mani na mani ri ta tshama hi masiku!”
Ku Hundzuluxela Hi Ririmi Leri Va Ri Twisisaka
Tiko ra Indonesia i rin’wana ra tindhawu leti nga ni tindzimi to tala swinene emisaveni. * Tanihi leswi vanhu vo tala va vulavulaka Xiindonesia, ku nga ririmi leri tolovelekeke, vo tala va tlhela va vulavula tindzimi tin’wana ta kwalaho, tindzimi leti va ti twisisaka.
Hi 2012, rhavi ri teke xiboho xo khathalela swilaveko swa ndhawu leyi, leyikulu. Tom Van Leemputten u ri: “Hi sungule ku hundzuluxela minkandziyiso hi tindzimi ta 12 leti vulavuriwaka hi vanhu va kwalomu ka timiliyoni ta 120. Loko vahundzuluxeri va Xijava va vona xiphephana xo sungula xa Xijava, a va nga ha tikoti hi ku tsaka. Eku heteleleni, a va kuma swakudya swa moya hi ririmi ra manana!”
Mavandlha yo tala, ma ye emahlweni ma khoma minhlangano hi Xiindonesia, hambi ku ri etindhawini leti vanhu vo tala a va vulavula ririmi rin’wana. Lothar Mihank u ri: “Hi 2013 mina ni nsati wa mina, Carmen hi ye eka nhlengeletano ya masiku mambirhi eXihlaleni xa le Nias eNorth Sumatra. Vo tala va vanhu lava a va ri kona va 400 a va vulavula ririmi ra Xinias, kambe tinkulumo hinkwato a ti nyikeriwa hi Xiindonesia. Endzhaku ko vulavula ni swivulavuri, hi byele vayingiseri leswaku nongonoko wa siku leri landzelaka wu ta va hi Xinias. Hi siku leri landzelaka, vanhu vo tlula 600 a va hlengeletane eholweni leyi nga yitsongo.” Carmen u tlhele a ku: “A swi ri erivaleni leswaku lava a va ri kona a va rhiye ndleve eka nongonoko lowu khomiweke hi Xinias ku tlula siku leri hundzeke loko ku nyikeriwa tinkulumo hi Xiindonesia. A va tsakile swinene loko va twa ni ku tlhela va twisisa rungula ra Bibele hi ririmi ra manana.”
Hambi vanhu lava feke tindleve eIndonesia sweswi va twa ntiyiso hi ririmi ra vona. Ku sukela hi 2010, ntlawa wa vahundzuluxeri lava hundzuluxelaka Ririmi ra Mavoko ra le Indonesia wu hundzuluxele tibroxara ta nkombo ni swiphephana swa nhungu hi Ririmi ra Mavoko ra le Indonesia. Ku engetela kwalaho, rhavi ri pfune titlilasi ta 24 ta ririmi ra mavoko leswaku ti letela vanhu vo tlula 750 lava vulavulaka ririmi ra mavoko. Namuntlha, mavandlha ya 23 ya ririmi ra mavoko ni mintlawa yi nyika mpfuno hi tlhelo ra moya ni nchavelelo eka kwalomu ka timiliyoni tinharhu ta vanhu lava feke tindleve eIndonesia.
Sweswi, Ndzawulo ya Vuhundzuluxeri yi ni mintlawa ya vahundzuluxeri ya 37. Ku ni vahundzuluxeri va 117 ni lava va va pfunetaka va 50 lava tirhaka etindhawini ta 19 eIndonesia.
^ ndzim. 2 Vuhundzuluxeri Bya Misava Leyintshwa lebyi heleleke bya Xiindonesia byi humesiwe hi 1999. Vahundzuluxeri va tirhe malembe ya nkombo hi nkarhi wa ku yirisiwa ka ntirho leswaku va heta tsima leri. Eka malembe yo hlayanyana lama landzeleke, vahundzuluxeri va tirhe swinene hi ku humesa tivholumo timbirhi ta buku leyi nge Insight on the Scriptures na Watchtower Library leyi nga eka CD-ROM!
^ ndzim. 2 EIndonesia ku vulavuriwa tindzimi ta 707, kasi evuxa bya yona le Papua New Guinea ku vulavuriwa tindzimi ta 838.


text:
September 12-
18
Tipisalema 120-134
Risimu 33 Ni Xikhongelo
Marito Yo Pfula (u nga hundzi timinete tinharhu)
LESWI HI SWI DYONDZAKA EBIBELENI
“Mpfuno Wa Mina Wu Huma Eka Yehovha”: (10 min.)
Ps 121:1, 2
—Hi fanele hi tshemba Yehovha hikwalaho ka leswi a tumbuluxeke swilo hinkwaswo (w04 12/15 12 ¶3)
Ps 121:3, 4
—Yehovha wa swi xalamukela swilaveko swa malandza yakwe (w04 12/15 12 ¶4)
Ps 121:5-8
—Yehovha i Musirheleri la tshembekeke wa vanhu vakwe (w04 12/15 13 ¶5-7)
-
Endla Ndzavisiso: (8 min.)
Ps 123:2
—Hi yihi yinhla ya xifaniso xa “mahlo ya malandza”? (w06 9/1 15 ¶4)
Ps 133:1-3
—Hi yihi yin’wana ya tidyondzo leti nga eka pisalema leyi? (w06 9/1 16 ¶3)
Ku hlaya ka Bibele ka vhiki leri ku ndzi dyondzisa yini hi Yehovha?
Hi tihi tinhla leti ndzi ti kumeke eka ku hlaya ka Bibele ka vhiki leri leti ndzi nga ti tirhisaka ensin’wini?
-
Ku Hlaya Ka Bibele: (u nga hundzi timinete ta mune) Ps 127:1–129:8
NDZETELO WA NTIRHO WO CHUMAYELA
Riendzo Ro Sungula: (u nga hundzi timinete timbirhi) wp16.5 xifunengeto
—Ku hlamula n’wini wa muti loyi a hlundzukeke.
Riendzo Ro Vuyela: (u nga hundzi timinete ta mune) wp16.5 xifunengeto
—Rhamba munhu leswaku a ta eminhlanganweni.
Dyondzo Ya Bibele: (u nga hundzi timinete ta tsevu) fg dyondzo 8 ¶6—Pfuna xichudeni leswaku xi tirhisa leswi xi swi dyondzeke.
MAHANYELO YA VAKRESTE
Risimu 114
Yehovha U Ndzi Endlele Swo Tala: (15 min.) Tlanga vhidiyo leyi nge Yehovha U Ndzi Endlele Swo Tala. (Nghena ehansi ka nhlokomhaka leyi nge MALUNGHANA NA HINA > MINTIRHO.) Bulani hi swivutiso leswi landzelaka: Yehovha u n’wi pfune njhani Crystal naswona leswi swi n’wi khutaze hi ndlela yihi? U endle yini loko a va ni langutelo leri hoxeke? Ntokoto wa Crystal wu ku pfune njhani?
Dyondzo Ya Bibele Ya Vandlha: (30 min.) ia Mahetelelo ¶1-13
Katsakanya Leswi Dyondziweke Ni Ku Vula Leswi Nga Ta Dyondziwa Eka Vhiki Leri Landzelaka (3 min.)
Risimu 119 Ni Xikhongelo


text:
XIHONDZO XO RINDZA OCTOBER 2012
Vukanganyisi—Xana Byi Hangalake Ku Fikela Kwihi?
I yini xi vangaka vukanganyisi? Swihloko swo ntlhandlamano swa hlamusela naswona swi kombisa ndlela leyi byi nga ta herisiwa ha yona.
Vukanganyisi—Xana Byi Hangalake Ku Fikela Kwihi?
Vuyelo bya vukanganyisi bya vonaka emisaveni hinkwayo naswona minkarhi yin’wana byi ni khombo.
Ha Yini Vukanganyisi Byi Hambeta Byi Va Kona?
Bibele yi paluxa minkucetelo yinharhu leyi endlaka leswaku ku va ni ku xaniseka ni maxangu.
Xana Swa Koteka Ku Tshembeka eMisaveni Leyi Nga Ni Vukanganyisi?
Ndlela leyi vanhu vambirhi va dyondzeke vuyelo bya ku tshembeka ni ku hanya hi milawu ya Bibele.
Vukanganyisi Byi Ta Hela!
Ku nga ri khale, Xikwembu xi ta teka goza ro herisa vukanganyisi emisaveni. Xana xi ta swi endla njhani sweswo?
Matimba Ya Rito Ra Xikwembu eNdyangwini Lowu Nga Mahindu
Swi tise ku yini leswaku ndyangu lowu nga Mahindu wu kuma ku rhula ni ntshembo hi ku dyondza Bibele?
Xana Xikwembu Xi Xupula Vanhu eTiheleni?
Ku ni swivangelo leswinene swo pfumela leswaku Xikwembu xi ni vululami hambiloko xi xupula vanhu vo biha.
Xana A Wu Swi Tiva?
Xana Vakreste va baleke va suka eYudiya loko muti wa Yerusalema wu nga si lovisiwa hi 70 C.E.? Xana a ku ri vamani “vana va vaprofeta”?
Xana U Nga Hanya Hilaha Ku Nga Heriki?
Xihlovo xa Vutomi, ku nga Yehovha Xikwembu a nga nyika vanhu vutomi lebyi nga heriki naswona u tshembise ku endla tano.
“Nkulukumba Wa Masiku A Tshama Ehansi”
I mani Nkulukumba wa Masiku naswona xivono xa Daniyele xi vula yini?
“Wansati Lonene Ngopfu”
Rhuti loyi wa Mumowabu a a ri munhu wumbe loyi a pfumala eIsrayele. Ha yini ku vuriwa leswaku a ri “wansati lonene ngopfu”??
Xana Ku Nghenela Vukati Swi Nga Ku Tisela Ntsako?
Xana Vakreste lava nga tekangiki va nga va ni ntsako? Bibele yi nyikela langutelo lerinene hi vukati ni xikombiso lexinene xa ku nga ngheneli vukati.
Bibele Yi Hundzula Vutomi Bya Vanhu
Xana swi tise ku yini leswaku vanhu vambirhi va tshika mikhuva ya vona yo biha, leyi katsaka byala ni swidzidziharisi, va va ni ntsako wa xiviri?
Tivonele Eka Ku Navela!
N’wana wa vunharhu wa Hosi Davhida, ku nga Absalomu a a lava ku teka vuhosi kambe ku navela kakwe ku endle leswaku a fa.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
2 Samuwele 13:1-39
13 Endzhaku ka swilo sweswo, Absalomu+ n’wana wa Davhida a a ri ni makwavo wa xisati wo saseka loyi vito rakwe a ku ri Tamari,+ kutani Aminoni+ n’wana wa Davhida a a n’wi rhandza.+2 Aminoni a swi n’wi vangela nhlomulo swinene lerova a vabya+ hikwalaho ka Tamari makwavo wa xisati, hikuva a a nga si tshama a tivana ni wanuna, naswona a swi nonon’hwa ematihlweni+ ya Aminoni leswaku a nga n’wi endla nchumu nikatsongo.+3 Kutani Aminoni a a ri ni nakulobye loyi vito rakwe a ku ri Yonadabu+ n’wana wa Xamiya,+ makwavo wa Davhida; Yonadabu a a ri munhu wo tlhariha ngopfu.4 Hiloko a ku eka yena: “Ha yini wena n’wana wa hosi u karhateke hi mukhuva lowu mixo ni mixo? Xana u nge ndzi byeli?”+ Kutani Aminoni a ku eka yena: “Ndzi rhandza+ Tamari makwavo+ wa Absalomu, makwerhu.”5 Yonadabu a ku eka yena: “Etlela esangwini ra wena u tiendla onge wa vabya.+ Kunene tata wa wena u ta fika a ta ku vona, u fanele u ku eka yena, ‘Ndzi kombela u byela Tamari makwerhu a nghena a ndzi nyika xinkwa leswi ndzi vabyaka, u fanele a endla xinkwa xo chavelela ematihlweni ya mina leswaku ndzi xi vona, kutani ndzi ta xi dya evokweni rakwe.’”+6 Hikwalaho Aminoni a etlela a tiendla onge wa vabya,+ kutani hosi yi fika yi ta n’wi vona. Hiloko Aminoni a byela hosi a ku: “Ndzi kombela u byela Tamari makwerhu a nghena a baka swinkwa swimbirhi swa xivumbeko xa mbilu ematihlweni ya mina, leswaku ndzi teka xinkwa evokweni rakwe leswi ndzi vabyaka.”7 Kutani Davhida a rhumela Tamari endlwini, a ku: “Ndzi kombela u famba u ya endlwini ya Aminoni makwenu, u n’wi endlela xinkwa xo chavelela.”8 Hiloko Tamari a ya endlwini ya Aminoni+ makwavo loko a etlele ehansi. Kutani a teka mbila a yi pfuva, a endla swinkwa ematihlweni yakwe, a sweka swinkwa swa xivumbeko xa mbilu.9 Eku heteleleni a teka pani leri enteke, a ri chulula emahlweni ka yena, kambe Aminoni a ala ku dya, a ku: “Humesa vanhu hinkwavo laha ndzi nga kona!”+ Kutani vanhu hinkwavo va huma laha a nga kona.10 Sweswi Aminoni a ku eka Tamari: “Tisa xinkwa xo chavelela ekamareni ra le mpfungwe, leswaku ndzi xi teka evokweni ra wena leswi ndzi vabyaka.” Kutani Tamari a teka swinkwa leswi vumbekeke ku fana ni mbilu, leswi a a swi endlile a swi tisa eka Aminoni makwavo ekamareni ra le mpfungwe.11 Loko a tshinela leswaku yena a ta dya, xikan’we-kan’we a n’wi khoma,+ a ku eka yena: “Tana, etlela+ na mina, makwerhu.”+12 Kambe a ku eka yena: “E-e, makwerhu! U nga ndzi tsongahati;+ hikuva a swi tolovelekanga leswaku ku endliwa hi ndlela yoleyo eIsrayele.+ U nga endli vuphukuphuku lebyi, lebyi nyumisaka.+13 Kutani mina—ndzi ta wu yisa kwihi ndzhukano wa mina? Wena—u ta fana ni un’wana wa vavanuna vo hunguka eIsrayele. Sweswi, ndzi kombela u vulavula ni hosi; hikuva a yi nge ku aleli ha mina.”14 A nga swi lavanga ku yingisa rito rakwe, kambe a tirhisa ntamu lowu tlulaka wa yena, kutani a n’wi tsongahata+ a etlela na yena.+15 Aminoni a sungula ku n’wi venga hi rivengo lerikulu ngopfu, hikuva rivengo leri a a n’wi venga ha rona a ri ri rikulu ku tlula rirhandzu leri a n’wi rhandzeke ha rona, kutani Aminoni a ku eka yena: “Pfuka u famba!”16 Hiloko a ku eka yena: “E-e, makwerhu; vubihi bya ku ndzi hlongola i byikulu ku tlula lebyi u byi endleke eka mina!” Yena a nga swi lavanga ku n’wi yingisa.17 Kutani a vitana nandza wakwe loyi a a n’wi tirhela, a ku eka yena: “Ndzi kombela u susa munhu loyi eka mina, a huma a ya ehandle, u lotlela nyangwa loko a humile.”18 (Kutani a a ambale nguvu yo leha ya mikhwalalati;+ hikuva i ndlela leyi vana va hosi va vanhwanyana, lava nga si tshamaka va tivana ni wanuna, a va ambala ha yona tinguvu to pfumala mavoko.) Hiloko loyi a n’wi tirhelaka a n’wi humesela ehandle, ivi a lotlela nyangwa loko a humile.19 Kutani Tamari a tichela nkuma+ enhlokweni, a yi handzule hi le xikarhi nguvu yo leha ya mikhwalalati leyi a a yi veherile; a rhwala mavoko,+ a famba, a rila loko a ri karhi a famba.20 Hiloko Absalomu+ makwavo a ku eka yena: “Xana i Aminoni+ makwenu loyi a a ri na wena? Miyela makwerhu. I makwenu.+ U nga veki mbilu ya wena emhakeni leyi.” Tamari a tshama endlwini ya Absalomu makwavo loko a siveriwe ku hlangana ni van’wana.21 Hosi Davhida a twa swilo leswi hinkwaswo,+ kutani a hlundzuka ngopfu.+22 Absalomu a nga vulavulanga swo biha kumbe leswinene eka Aminoni; hikuva Absalomu u venge+ Aminoni hikwalaho ka leswi a tsongahateke Tamari makwavo.23 Endzhaku ka malembe mambirhi, Absalomu a va ni vatsemeti va tinyimpfu+ eBali-hazoro, lowu nga ekusuhi na Efrayimi;+ kutani Absalomu a rhamba vana hinkwavo va hosi.+24 Hiloko Absalomu a fika eka hosi a ku: “Waswivo, sweswi nandza wa wena u ni vatsemeti va tinyimpfu! Ndzi kombela hosi yi ta, naswona malandza ya yona ma famba ni nandza wa wena.”25 Kambe hosi yi ku eka Absalomu: “E-e, n’wananga! Ndzi kombela u nga hi pfumeleli leswaku hinkwerhu hi famba, leswaku hi nga vi ndzhwalo eka wena.” Hambileswi a hambeteke a n’wi kombela,+ a nga swi lavanga ku famba, kambe u n’wi katekisile.+26 Eku heteleleni Absalomu a ku: “Loko u nga yi, ndzi kombela u pfumelela Aminoni makwerhu a famba na hina.”+ Hiloko hosi yi ku eka yena: “Ha yini a fanele a famba na wena?”27 Absalomu a sungula ku n’wi kombela+ lerova a rhumela Aminoni ni vana hinkwavo va hosi va ri na yena.28 Kutani Absalomu a lerisa vatirhi vakwe, a ku: “Ndzi kombela mi lemuka leswaku loko mbilu ya Aminoni yi tsakisiwe hi vhinyo,+ kunene ndzi ta mi byela ndzi ku, ‘Dlayani Aminoni!’ Mi fanele mi n’wi dlaya. Mi nga chavi.+ Xana a mi lerisiwanga hi mina? Vanani ni matimba, mi va vavanuna va vurhena.”29 Hiloko vatirhi va Absalomu va endla Aminoni hilaha Absalomu a va leriseke hakona;+ vana lavan’wana va hosi va sungula ku suka va yima, un’wana ni un’wana wa vona a gada meyila yakwe, va baleka.30 Kuteloko va ri endleleni, xiviko xi fika eka Davhida, va ku: “Absalomu u dlaye vana hinkwavo va hosi, a nga kona ni un’we la siyiweke.”31 Hiloko hosi yi suka yi yima, yi handzula swiambalo swa yona hi le xikarhi+ ivi yi etlela emisaveni,+ malandza ya yona hinkwawo a ma yime ekusuhi na yona, ma handzule tinguvu+ ta wona hi le xikarhi.32 Kambe Yonadabu+ n’wana wa Xamiya,+ makwavo wa Davhida, a hlamula a ku: “Hosi yanga yi nga ehleketi leswaku va dlaye majaha hinkwawo, vana va hosi, ku dlayiwe Aminoni a ri yexe,+ hikuva hi ku lerisa ka Absalomu swi endleke tanihi nchumu lowu vekiweke+ ku sukela esikwini leri a tsongahateke+ Tamari makwavo+ ha rona.33 Kutani hosi yanga yi nga ri veki embilwini rito leri nge, ‘Vana hinkwavo va hosi va file’; kambe ku fe Aminoni a ri yexe.”34 Hi nkarhi wolowo Absalomu a baleka.+ Endzhaku jaha rin’wana, leri nga murindzi,+ ri tlakusa mahlo ri languta, kutani waswivo, a ku ri ni vanhu vo tala lava a va ta hi gondzo leri nga endzhaku ka rona, hi tlhelo ra le ntshaveni.35 Hiloko Yonadabu+ a byela hosi a ku: “Waswivo! Vana va hosi va fikile. Swi endleke hi ku pfumelelana ni rito ra nandza wa wena.”+36 Hi ku hatlisa loko a hete ku vulavula, waswivo, vana va hosi a va fikile, va sungula ku tlakusa marito ya vona va rila; hambi ku ri hosi ni malandza ya yona va rila hi ku rila lokukulu ngopfu.37 Loko ku ri Absalomu, u balekile a ya eka Talimayi+ n’wana wa Amihudi hosi ya Gexura.+ Davhida a ya emahlweni a rilela+ n’wana wakwe masiku hinkwawo.38 Loko ku ri Absalomu, u balekile a ya fika eGexura;+ a tshama kwalaho malembe manharhu.39 Eku heteleleni, moya-xiviri wa Davhida lowa hosi wu navela ku huma wu ya eka Absalomu; a a tichavelerile malunghana na Aminoni, hikuva u file.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Esaya 23:1-18
23 Ku avanyisiwa ka Tiri:+ Kololani, n’wina swikepe swa Taraxixi,+ hikuva yi phangiwile a ya ha ri hlaluko, a ya ha ri ndhawu yo nghena eka yona.+ Va hlavuteriwile ku suka etikweni ra Kitimi.+2 Miyelani, n’wina vaaki va le ribuweni. Vabindzuri va le Sidoni,+ lava pelaka lwandle—va tele eka wena.3 Naswona ematini yo tala a ku ri ni mbewu ya Xihoro,+ ntshovelo wa Nayili, ku bindzula ka yena; kutani yi ve mpindzulo wa matiko.+4 Khomiwa hi tingana, Wena Sidoni;+ Wena khokholo ra lwandle, hikuva lwandle ri te: “A ndzi vanga na swona switlhavi swa ku veleka, naswona a ndzi velekanga, ni majaha a ndzi ma kurisanga, hambi ku kurisa vanhwana.”+5 Ku fana ni le ka xiviko lexi yelanaka na Egipta,+ ni vanhu va ta twa ku vava lokukulu hi xiviko xa Tiri.+6 Pelelani eTaraxixi; kololani, n’wina vaaki va le ribuweni.7 Xana lowu hi wona muti wa n’wina lowu a wu khana ku sukela emasikwini ya khale swinene, ku sukela eminkarhini ya wona yo sungula? Milenge ya wona a yi hamba yi wu yisa ekule wu ya luvela kona.8 I mani la nyikeke xiboho+ lexi ehenhla ka Tiri, la tlhandlekaka tiharhi, loyi vabindzuri vakwe a va ri tihosana, loyi van’wamabindzu vakwe a va xiximeka emisaveni?+9 Yehovha wa mavuthu u nyike xiboho lexi,+ leswaku a nyamisa ku tinyungubyisa ka ku saseka hinkwako,+ ku hlekula hinkwavo lava xiximekaka emisaveni.+10 Pelela etikweni ra wena ku fana ni Nambu wa Nayili, Wena nhwanyana wa Taraxixi.+ Vumakelo bya swikepe a bya ha ri kona.+11 Voko rakwe u ri tshambulutele ehenhla ka lwandle; u ninginise mimfumo.+ Yehovha u humese xileriso ku lwa na Fenikiya, ku lovisa makhokholo ya yena.+12 Yena u ri: “U nga ha tlheli u khana,+ Wena la tshikileriweke, nhwana wa Sidoni.+ Yima, pelela eKitimi.+ Hambi kwale a wu nge ku kumi ku wisa.”13 Vona! Tiko ra Vakalidiya.+ Hi lava vanhu va kona—a ku nga ri Asiriya+—va yi endle yi va ya lava tshamaka ekwandzasini.+ Va yimise swihondzo swo sirhelela swa vona;+ va hahlule swihondzo swa yona swo tshama eka swona;+ yi endliwe rhumbi leri hirimukaka.+14 Kololani, n’wina swikepe swa Taraxixi, hikuva khokholo ra n’wina ri phangiwile.+15 Kutani esikwini rero Tiri u ta rivariwa ku ringana malembe ya 70,+ ku fana ni masiku ya hosi yin’we. Eku heleni ka malembe ya 70, eTiri ku ta fika leswi fanaka ni risimu ra nghwavava:16 “Teka haripa, rhendzeleka ni muti, Wena nghwavava leyi rivariweke.+ Endla hilaha u nga swi kotaka hakona ku chaya timbila ta tingoti; endla tinsimu ta wena ti tala leswaku u ta tsundzukiwa.”17 Kutani eku heleni ka malembe ya 70, Yehovha u ta yisa nyingiso eka Tiri, yena u ta ya lava hakelo ya yena,+ a endla vunghwavava ni mimfumo hinkwayo ya misava ehenhla ka vuandlalo bya misava.+18 Kutani mpindzulo wa yena ni ku thoriwa+ ka yena ku ta va nchumu wo kwetsima eka Yehovha. A nge hlayisiwi, kumbe ku hlengeletiwa, hikuva hakelo ya yena yi ta va ya lava tshamaka emahlweni ka Yehovha,+ leswaku va dya va xurha ni ku ambala leswo xonga.+


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Hosiya 13:1-16
13 “Loko Efrayimi a vulavula, ku ve ni ku chava; yena a a ri ni ntikelo eIsrayele.+ Kambe u ve ni nandzu malunghana na Bali+ kutani a fa.+2 Sweswi va endla xidyoho xin’wana, va tiendlela xifaniso lexi n’okisiweke hi silivhere ya vona,+ swifaniso swa hava hi ku twisisa ka vona,+ leswi endliweke hi lava tivaka ntirho wa mavoko, hinkwaswo ka swona.+ Eka vona va ri, ‘Vanhu lava va endlaka xitlhavelo a va ntswontswe marhole.’+3 Hikokwalaho va ta fana ni mapapa ya nimixo,+ va fana ni mberha leyi sukaka ka ha ri mpundzu; va fana ni mungu lowu biwaka hi xidzedze exivuyeni,+ va fana ni musi embhoveni ya lwangu.4 “Kambe hi mina Yehovha Xikwembu xa wena ku suka etikweni ra Egipta,+ ku hava Xikwembu xin’wana lexi a wu xi tiva handle ka mina; naswona a ku nga ri na muponisi un’wana handle ka mina.+5 Mina ndzi ku tivile emananga,+ etikweni ra ku hisa ka miri.+6 Va enerisekile hi ku ya hi madyelo ya vona.+ Va enerisekile kutani mbilu ya vona yi tsaka.+ Hi yona mhaka leyi va ndzi rivaleke.+7 Eka vona ndzi ta fana ni xinghalana.+ Ku fana ni yingwe hi ndlela leyi ndzi nga ta languta ha yona.+8 Ndzi ta va hlasela ku fana ni bere leyi lahlekeriweke hi vana va yona,+ ndzi ta handzula xisirhelelo xa mbilu ya vona. Ndzi ta va lovisa kukota nghala;+ xivandzana xa nhova xi ta va handzulela.+9 Kunene xi ta ku lovisa,+ Wena Israyele, hikuva a xi lwa na mina, a xi lwa ni mupfuni wa wena.+10 “Kutani, yi kwihi hosi ya wena, leswaku yi ku ponisa emitini ya wena hinkwayo,+ ni vaavanyisi va wena, lava u vuleke ha vona u ku, ‘Ndzi nyike hosi ni tihosana’?+11 Ndzi hambete ndzi ku nyika hosi ndzi hlundzukile,+ naswona ndzi ta yi susa hi vukarhi bya mina.+12 “Xihoxo xa Efrayimi xi tsondzeriwile, xidyoho xa yena xi hlayisiwile.+13 U ta khomiwa hi ku lun’wa ka ku veleka ka wansati la velekaka.+ I n’wana la nga tlharihangiki,+ hikuva hi nguva ya kona a nge yimi loko vana va huma embelekweni.+14 “Ndzi ta va kutsula evokweni ra Sheol;+ ndzi ta va kutsula eku feni.+ Mindzhombo ya wena yi kwihi, Wena Rifu?+ Ku kwihi ku lovisa ka wena, Wena Sheol?+ Ntsetselelo wu ta tumbela ematihlweni ya mina.+15 “Leswi a nga n’wana wa swimila swa tinhlanga, loko o tshuka a kombisa mihandzu,+ mheho ya le vuxeni, mheho ya Yehovha yi ta ta.+ Yi ta yi huma emananga, yi ta omisa xihlovo xa yena, yi endla leswaku xinambyana xa yena xi phya.+ Yena u ta phanga xuma xa swilo hinkwaswo leswi navelekaka.+16 “Samariya u ta voniwa nandzu,+ hikuva u xandzukela Xikwembu xa yena.+ Va ta wisiwa hi banga.+ Vana va vona va ta fayeteriwa,+ vavasati lava tikeke eka vona va ta handzuriwa makhwiri.”+


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Yobo 35:1-16
35 Kutani Elihu a ya emahlweni a hlamula a ku:2 “Xana leswi u swi teka swi lulamile?U te, ‘Ku lulama ka mina ku tlula ka Xikwembu.’+3 Hikuva u ri, ‘Ku ku pfuna ha yini?+Ndzi pfuneka ha yini loko ndzi nga dyohi?’+4 Mina ndzi ta ku angulaNdzi ta angula wena ni vanakuloni.+5 Languta ehenhla etilweni,+ u vona,Vona mapapa,+ leswaku hakunene ma tlakukile ku ku tlula.6 Entiyisweni loko u dyoha, u xi onhela yini?+Entiyisweni loko u ya emahlweni u xi pfukela, u xi endla yini?7 Loko u lulamile hakunene, u xi nyika yini,Kumbe xi amukela yini leswi humaka evokweni ra wena?+8 Vuhomboloki bya wena byi nga ha lwa ni munhu wo fana na wena,+Ni ku lulama ka wena ku nga va ku lwa ni munhu wa la misaveni.+9 Va hambeta va kombela mpfuno+ hikwalaho ka mintshikilelo yo tala;Va hambeta va kombela mpfuno hikwalaho ka voko ra lavakulu.+10 Kambe a nga kona la vuleke a ku, ‘Xi kwihi Xikwembu, Muendli wa mina Lonkulu,+Lexi twarisaka miloti nivusiku?’+11 Hi xona lexi hi dyondzisaka+ ku tlula swiharhi swa misava,+Naswona xi hi endlaka hi tlhariha ku tlula ni swivumbiwa leswi hahaka swa matilo.12 Va tshama va huwelela kwalaho, kambe a xi hlamuli,+Hikwalaho ka ku tinyungubyisa+ ka lavo biha.13 I swilo ntsena leswi nga riki ntiyiso leswi Xikwembu xi nga swi twiki,+Lowa Matimba Hinkwawo a nga swi voni.+14 Ku ta endleka yini loko u ku, a wu xi voni!+Nandzu wu le mahlweni ka xona, xisweswo u fanele u xi rindza hi mahlongati.+15 Leswi ku hlundzuka ka xona ku nga tisangiki vuavanyisi sweswi,+A xi vanga na mhaka ni vuphukuphuku bya wena lebyikulu.+16 Yobo u wu ahlamisela swa hava nomu wakwe;U vula marito yo tala handle ka vutivi.”+


text:
Bibele Yi Ri Yini Malunghana Ni Ku Tifungha Nhlonge?
Nhlamulo ya Bibele
Bibele yi vulavula kan’we hi ku tifungha nhlonge eka Levhitika 19:28, leyi nge: “Mi nga tshuki mi tifungha nhlonge.” Xikwembu xi nyike Vaisrayele xileriso lexi, lexi a xi ta va hambanisa ni vaakelani va vona lava a va tifungha nhlonge hi mavito kumbe mimfungho ya swikwembu swa vona. (Deteronoma 14:2) Loko Nawu lowu nyikiweke Vaisrayele wu nga bohi eka Vakreste, swi vula leswaku nawu lowu fambisanaka na wona wu fanele wu tekeriwa enhlokweni.
Xana Mukreste u fanele a tifungha nhlonge kumbe a titlhavela tinhlanga?
Tindzimana ta Bibele leti landzelaka ti nga ku pfuna leswaku u anakanyisisa hi mhaka leyi:
“Vavasati va fanele va tisasekisa hi . . . xichavo.” (1 Timotiya 2:9, New American Bible) Nawu wolowo wu tirha eka vavasati ni vavanuna. Hi fanele hi xixima ndlela leyi van’wana va titwaka ha yona naswona a hi fanelanga hi tikokela mahlo swi nga fanelanga.
Van’wana va lava ku tikombisa leswaku hi vona va mani, kasi van’wana va lava ku komba leswaku va ni ntshunxeko wa ku endla xin’wana ni xin’wana hi miri wa vona. Hambiswiritano, Bibele yi khutaza Vakreste yi ku: “[Nyikelani] mimiri ya n’wina yi va xitlhavelo lexi hanyaka, xo kwetsima ni lexi amukelekaka eka Xikwembu, ku nga ntirho wo kwetsima, hi matimba ya n’wina ya ku anakanya.” (Varhoma 12:1) Tirhisa ‘matimba yo anakanya’ ku tikambisisa leswaku ha yini u lava ku tifungha nhlonge. Loko ku ri leswaku u lava ku landzela fexeni kumbe ku komba leswaku u wela eka ntlawa wo karhi, tsundzuka leswaku ndlela leyi u titwaka ha yona i ya nkarhinyana, kasi ku tifungha nhlonge i swa vutomi hinkwabyo. Ku kambisisa swiyimo swa wena swi nga ku pfuna leswaku u endla xiboho lexinene.—Swivuriso 4:7.
“Kunene makungu ya lava va gingiritekaka ma endla leswi pfunaka, kambe un’wana ni un’wana la hatlisaka ngopfu, hakunene u ta wela eku pfumaleni.” (Swivuriso 21:5) Hakanyingi xiboho xo tifungha nhlonge xi endliwa hi ku hatlisa kambe swi nga ha va ni vuyelo byo karhi emhakeni ya vunghana ni le ntirhweni. Naswona ku fungha nhlonge swi nga ha koxa mali yo tala naswona swa vava ku swi susa. Ndzavisiso—ku katsa ni ku andza ka bindzu ra ku susa swilo leswi nga funghiwaka enhlongheni swi kombisa leswaku vanhu lava nga fungha nhlonghe va hetelela va tisola hi leswi va swi endleke.
DYONDZA SWO TALA
Xikwembu Xi Rhandza Leswaku Ndzi Endla Yini Hi Vutomi Bya Mina?
Xana u lava xikombiso kumbe xivono xo hlawuleka leswaku u tiva leswi Xikwembu xi rhandzaka leswaku u swi endla hi vutomi bya wena? Kuma nhlamulo ya Bibele.